title: Plasseyn taistelu

text: Kauppakomppania päätti vastata nawabin toimiin sotaretkellä. Komppania kokosi joukkonsa Madrasissa eversti Robert Cliven johdolla ja joulukuussa 1756 britit valtasivat takaisin Kalkuttan. Nawab pakotettiin aselepoon seuraavan vuoden puolella, mutta samoihin aikoihin Euroopassa syttyi brittien ja Ranskan välinen seitsenvuotinen sota. Clive päätti hyökätä ranskalaisten Chandernagoren tukikohtaa vastaan Intiassa ja nawab päätti puolestaan liittoutua ranskalaisten kanssa yrittäen vielä kerran ajaa britit alueelta. Nawab kokosi armeijan, johon kuului 35 000 jalkaväen sotilasta, 15 000 ratsumiestä ja 53 ranskalaisten tykkimiesten miehittämää tykkiä. Heitä vastaan Clivella oli 784 brittisotilasta, 2 100 sepoyta ja 2 tykkiä. Armeijat kohtasivat kesäkuussa 1757.


title: Plasseyn taistelu

text: Nawabin armeija oli kokoontunut lähelle Muncarran kylää. 22. kesäkuuta Clive johti omat joukkonsa asemiin puutarhan alueella lähellä Plasseyn eli oikeammin Palashin kylää noin 5 kilometrin päähän nawabin joukoista. Molemmat osapuolet olivat ottaneet asemat iltaan mennessä ja varsinainen taistelu alkoi noin kello kahdeksan aikaan aamulla 23. kesäkuuta. Taistelun alkaessa osapuolet vaihtoivat tykkitulta keskenään neljän tunnin ajan. Lopulta vesisade kasteli ranskalaisten käyttämän ruudin, kun taas brittien onnistui pitää oma ruutinsa kuivana. Bengalilaiset luulivat brittienkin ruudin kostuneen ja nawab määräsi ratsuväkensä hyökkäämään brittien asemia vastaan Britit torjuivat hyökkäyksen tykkitulella ja bengalilaista ratsuväkeä johtanut Mir Madan Khan sai surmansa. Nawab kauhistui kenraalinsa kuolemaa ja määräsi joukkonsa vetäytymään. Ranskalainen tykistö jäi ilman suojaa ja brittien onnistui vallata tykit rynnäköllä. Vallatut tykit käännettiin nawabin armeijaa vastaan. Bengalilaiset oli voitettu kello viiteen iltapäivällä mennessä.


title: Plasseyn taistelu

text: Plasseyn taistelussa kärsityt tappiot olivat suhteellisen vähäiset. Nawabin armeija kärsi kaikkiaan tappioina noin 1 500 miestä ja näistä kaatuneina noin 500. Brittien kokonaistappiot olivat puolestaan alle 100 ja heistä noin 20 kaatuneina. Taistelun seuraukset olivat kuitenkin huomattavat. Nawab Siraj-ud-daula pakeni pohjoiseen ja hän antautui lopulta brittien kanssa liittoutuneille bengalilaisille. Nawab teloitettiin ja hänen ruumistaan kuljetettiin norsun selässä kulkueessa pitkin Murshidabadin katuja. Brittien Itä-Intian kauppakomppania nousi Bengalin kauppakomppanioista merkittävimmäksi ja komppania asetti Bengalin hallitsijaksi Mir Jafarin. Bengalista britit levittivät valtansa lopulta koko Intian niemimaan alueelle.


title: Bigelow Aerospace

text: Bigelow Aerospace on kokoonpuhallettavia avaruusasemamoduuleja kehittävä yhtiö. Sen perusti Robert Bigelow vuonna 1999.


title: Bigelow Aerospace

text: Bigelowin moduuleja on testattu kiertoradalla Genesis I- (2006) ja Genesis II (2007) -lennoilla. Vuonna 2016 kansainväliselle avaruusasemalle vietiin BEAM-koemoduuli.


title: Bigelow Aerospace

text: BEAM-koemoduuli (lyhenne sanoista "Bigelow Expandable Activity Module") laukaistiin kansainväliselle avaruusasemalle SpaceX CRS-8 -rahtilennolla huhtikuussa 2016. Täyteen pumpattuna BEAM on mitoiltaan 4 × 3,2 metriä. Moduulin on tarkoitus olla asemassa ainakin vuoden, jonka aikana sen toimintaa mitataan ja astronautit käyvät välillä siellä, mutta pääsääntöisesti moduulin luukku pidetään suljettuna.


title: Bigelow Aerospace

text: Kehitteillä oleva B330 on ensimmäinen täyden koon tuotantoversio. Sen massa on 20 000 kilogrammaa ja paineistettu tilavuus 330 kuutiometriä. Huhtikuussa 2016 Bigelow sopi United Launch Alliancen kanssa sen laukaisusta vuonna 2020 Atlas V-raketilla.


title: Nisäkkäiden myrkyt

text: Nisäkkäiden tuottamien myrkkyjen merkitys on ollut pitkään vähäinen tieteellisessä tutkimuksessa. Fossiililöydökset ja kokeellisten menetelmien kehittyminen on kuitenkin tuottanut lisää tietoa ja kasvattanut mielenkiintoa nisäkäsmyrkkyjä kohtaan. Nisäkkäiden myrkyt ovat kirjava joukko erilaisia toksisia seoksia ja vaikutusmekanismeja. Nisäkäsmyrkyt voidaan jakaa kolmeen luokkaan; hyönteissyöjien, nokkaeläinten ja lepakoiden myrkkyihin. Neljännessä luokassa, kädellisissä, on ehdotettu olevan myrkyllisiä lajeja. Eläinten tuottamille myrkyille ei ole yksiselitteistä määritelmää. Bücherlin (1968) mukaan myrkyllisellä eläimellä tulee olla ainakin yksi myrkkyrauhanen, mekanismi myrkyn erittämiselle tai ruiskuttamiselle sekä väline jolla tehdä haava. Mebs (2002) määrittelee eläinmyrkyt aineiksi, jotka ovat haitallisia muille eliöille määrätyssä pitoisuudessa ja jotka ovat useimmiten proteiineja tai peptidejä.


title: Nisäkkäiden myrkyt

text: Taksonomisesti monimutkaisessa hyönteissyöjien ryhmässä on määrällisesti eniten myrkyllisiä nisäkkäitä. Vampyyrilepakoita lukuun ottamatta nämä ovat ainoita nisäkkäitä, jotka tuottavat myrkyllistä sylkeä. Amerikkalaisen lyhythäntäpäästäisen ("Blarina brevicauda"), haitinalmikin ("Solenodon paradoxus"), euroopanvesipäästäisen ("Neomys fodiens") ja välimerenvesipäästäisen ("Neomys anomalus") tiedetään varmasti tuottavan myrkyllistä sylkeä. Kaikilla neljällä lajilla ovat hyvin kehittyneet, myrkkyä tuottavat sylkirauhaset.


title: Nisäkkäiden myrkyt

text: Nokkaeläimistä vesinokkaeläintä ("Ornithorhynchus anatinus") pidetään ainoana myrkyllisenä nokkaeläimenä. Myös nokkasiiliä on epäilty toksiinintuottajaksi, mutta selkeää myrkkyä ei ole toistaiseksi raportoitu saadun. Vesinokkaeläintä tavataan makeavetisistä Itä-Australian joista ja virroista. Lajilla on takaraajoissaan myrkkykannukset, jotka säilyvät aikuisikään asti vain urospuolisilla eläimillä. Vesinokkaeläimen myrkky on monimutkainen seos toksisia aineita.


title: Viertolan koulu

text: Viertolan koulu on Vantaan Tikkurilan suuralueen Viertolan kaupunginosassa sijaitseva noin 650 oppilaan suomenkielinen yhtenäiskoulu (luokka-asteet 1–9). Oppilaiden tukena on yli 60 aikuista kasvattajaa. Koululla on kaksi opetuspistettä:


title: Viertolan koulu

text: Kuudennen luokan jälkeen pääosa Viertolan koulun oppilaista siirtyy Peltolan yläkouluun.


title: Viertolan koulu

text: Viertolan koulun pihapiirissä toimii Kukkopillin päiväkoti.


title: Norvaliini

text: Norvaliini (CHNO) on ei-proteinogeenisiin aminohappoihin kuuluva orgaaninen yhdiste. Yhdistettä voidaan käyttää eräiden muiden orgaanisten yhdisteiden synteesiin.


title: Norvaliini

text: Norvaliini on huoneenlämpötilassa valkoista kiteistä ainetta. Yhdiste liukenee hyvin veteen, mutta on liukenematon useisiin orgaanisiin liuottimiin. Norvaliinin karboksyylihapporyhmän pK-arvo on 2,36 ja aminoryhmän pK-arvo on 9,72. Monien muiden aminohappojen tavoin norvaliini on kiraalinen ja optisesti aktiivinen yhdiste ja sen L-isomeerin ominaiskiertokyky 20 % suolahappoliuoksessa on +23.


title: Norvaliini

text: Norvaliini kuuluu niin sanottuihin hydrofobisiin aminohappoihin. Ensimmäisen kerran sitä eristettiin "Bacillus subtilis" -bakteerin sieniä vastaan aktiivisesta proteiinista. Tämän jälkeen myös eräiden "Serratia marcescens"- ja "Escherichia coli" -kantojen on todettu tuottavan norvaliinia erityisesti vähähappisissa olosuhteissa. "E. coli" syntetisoi norvaliinia alfaketovoihaposta 2-isopropyylimalaattisyntaasin katalysoimana ja muodostuva tuote transaminoidaan norvaliiniksi. Elämän kehityksen alkuvaiheissa norvaliini on saattanut olla proteiineissa huomattavasti yleisempi kuin nykyään.


title: Norvaliini

text: Norvaliinia voidaan valmistaa niin kutsutun Streckerin aminohapposynteesin mukaisesti butyyrialdehydistä, ammoniakista ja vetysyanidista ja hydrolysoimalla muodostunut tuote happamissa olosuhteissa. Sitä voidaan valmistaa myös lähtien etyyli-2-asetyylivaleraatista tai dietyyliasetamidomalonaatista.


title: Norvaliini

text: Norvaliinia käytetään eräiden lääkeaineiden kuten perindopriilin synteesiin.


title: Aapeli (peli)

text: Aapeli oli vuonna 1955 rakennettu pelilaite, joka oli luultavasti ensimmäinen suomalainen digitaalinen pelilaite. Sillä pelattiin yksinkertaista Nim-peliä, jonka strategia on määrätty yksiselitteisesti. Laite rakennettiin Rolf Nevanlinnalle 60-vuotislahjaksi, ja se oli myöhemmin esillä elektroniikka- tai radioalan messuilla. Pelilaitteen käyttöliittymänä oli kytkimet ja merkkivalot. Laitetta kutsuttiin alkuun Nim-peliksi, mutta se sai myöhemmin nimekseen Aapeli.


title: Aapeli (peli)

text: Idean Nim-pelin rakentamiseksi sai alun perin Hans Andersin, joka oli tutustunut logiikkapeleihin yhdysvaltalaisessa lehdessä. Andersin vastasi pitkälti Nim-pelin rakentamisesta. Hän kuvasi Nim-pelin säännöt Boolen algebran lauseilla ja muokkasi niistä sitten rele- ja diodilogiikkaa hyödyntäen peliä pelaavan laitteiston. Andersin oli mukana rakentamassa myös Suomen ensimmäistä tietokonetta ESKOa, ja kun sen valmistuminen viivästyi, kuvaili hän Nim-peliä "väliaikaisratkaisuksi siihen asti kunnes ESKO valmistuu".


title: Aapeli (peli)

text: Andersin kirjoittaa Aapelista, että se on "käytännöllisessä mielessä vailla mielenkiintoa" ja ettei siitä ole ajanvietepeliksi, "sillä sen ylivoimaisuuteen kyllästyy hyvin nopeasti". Andersin kuitenkin toteaa, että Aapelin suunnittelu ja rakentaminen on antanut hänelle "monta mieluisaa hetkeä sekä juotoskolvi että kynä kädessä".


title: Samuel Lång

text: Samuel Mårteninpoika Lång (k. syksyllä 1704) oli ruotsalaissyntyinen majuri joka toimi 1660–1680 Kajaanin linnan päällikkönä ja Suomen kenraalikuvernööri Pietari Brahen nimittämänä käskynhaltijana Kajaanin vapaaherrakunnassa.


title: Samuel Lång

text: Långin henkilöstä ei tiedetä paljoakaan paitsi että hän oli kotoisin Ruotsista ja oli vanhaa sotilassukua. Ensimmäiset tiedot hänestä ovat vuodelta 1657 jolloin hän toimi Ruotsissa rykmentin luutnanttina ja Pietari Brahe nimitti hänet vuonna 1660 Kajaanin linnan hopmanniksi eli päälliköksi Kajaanin vapaaherrakuntaan. Hän vastasi vapaaherrakunnan sotilasasioiden lisäksi muustakin hallinnosta, oikeudenkäytön valvonnasta, polisitoimesta, kouluista sekä Parkinniemen spitaalisairaalasta ja toimi vapaaherrakunnan asioista päättäneen Kajaanin konventin puheenjohtajana.


title: Samuel Lång

text: Lång oli jatkuvasti riidoissa paikallisten asukkaiden kanssa koska hän vaati näiltä runsaasti päivätöitä Kajaanin linnan rakennustöihin. Myös Kajaaninjoen Ämmäkosken kalastusoikeudet, rajariidat, kaskenpoltto, myllyjen käyttö ja Kajaanin linnan upseereille annettu yksinoikeus pitää kapakoita Kajaanin kaupungissa aiheuttivat riitoja. Tyytymättömyyttä kajaanilaisten keskuudessa herätti myös Långin tapa tervehtiä linnaan saapuvia merkkihenkilöitä useilla tykinlaukauksilla vaikka keskellä yötäkin. Lång oli riidoissa myös paikallisen Cajanusten mahtisuvun kanssa.


title: Samuel Lång

text: Lång oli Kajaanin linnan päällikkönä vuoteen 1680 saakka. Linna valmistui hänen aikanaan vuonna 1666 ja vuonna 1667 Lång kiinnitti linnan muuriin marmorisen muistolaatan tästä asiasta kertomaan. Linnan päällikyydestä luovuttuaan Lång muutti takaisin Ruotsiin.


title: Seth Soini

text: Seth Eliel Soini (7. heinäkuuta 1923 – 6. helmikuuta 1996) oli suomalainen liikemies. Hän kuului Insinööritoimisto Silta ja Satama Osakeyhtiön omistajiin. Silta ja satama urakoi esimerkiksi Vantaanpuiston ostoskeskuksineen, Myllypuron vesitornin ja Piijoen ratasillan.


title: Seth Soini

text: Seth Soinin isä oli oopperalaulaja ja professori Oiva Soini ja äiti Lilli o.s. Lackman. Seth Soini avioitui Arvo Ylpön tyttären Kaisa Ylpön kanssa 6. tammikuuta 1948. Heillä oli neljä lasta.


title: Seth Soini

text: Soini kuului mm. kirjailija Mauri Sariolan läheiseen ystäväpiiriin ja esiintyy tiheästi hänen päiväkirjamerkinnöissään.


title: Jonathan Leko

text: Jonathan Leko (s. 24. huhtikuuta 1999 Kinshasa, Kongon DT) on englantilais-kinshasankongolainen jalkapalloilija, joka edustaa Englannin valioliigassa pelaavaa West Bromwich Albionia. Pelipaikaltaan oikeajalkainen Leko on oikea laitahyökkääjä.


title: Jonathan Leko

text: Leko teki debyyttinsä West Bromwich Albionin edustusjoukkueessa syyskuussa 2015 Englannin liigacupin ottelussa Norwich Cityä vastaan. Debyyttinsä Valioliigassa hän teki huhtikuussa 2016 Sunderlandia vastaan. Hänestä tuli ensimmäinen vuonna 1999 syntynyt valioliigapelaaja.


title: Jonathan Leko

text: Leko voi edustaa aikuisten maajoukkuetasolla joko Englantia tai synnyinmaataan Kongon demokraattista tasavaltaa. Vuonna 2014 hän debytoi Englannin alle 17-vuotiaiden jalkapallomaajoukkueessa.


title: Jonathan Leko

text: Leko syntyi ja kasvoi Kongon demokraattisessa tasavallassa, mutta hän muutti Englantiin kahdeksanvuotiaana hänen isänsä saatuaan turvapaikan Englannista.


title: Phil Roman

text: Phil Roman (s. 21. joulukuuta 1930 Fresno, Kalifornia) on yhdysvaltalainen animaattori ja televisioanimaatioiden ohjaaja sekä tuottaja. Hän perusti vuonna 1984 Film Roman -animaatiostudion, joka tunnetaan muun muassa televisiosarja "Simpsoneiden" animaation sekä lukuisten "Karvinen"-sarjakuvaan perustuvien televisiosarjojen tuottamisesta. Roman on voittanut urallaan kuusi Emmy-palkintoa. Vuoden 2016 Annie-palkinto-gaalassa hänelle myönnettiin Winsor McCay Award -elämäntyöpalkinto.


title: Phil Roman

text: Romanin vanhemmat olivat meksikolaisia siirtolaisia. Hän opiskeli Hollywood Art Center Schoolissa ja aloitti uransa animaattorina Disneyn studiolla vuonna 1955. Vuonna 1957 hän siirtyi mainosanimaatioiden tekijäksi ja työskenteli seuraavan vuosikymmenen aikana lukuisille animaatiostudioille. MGM-studiolla hän osallistui muun muassa Tom ja Jerry -lyhytanimaatioiden sekä suositun televisioanimaation "How the Grinch Stole Christmas!" tekemiseen. Vuosina 1970–1983 Roman työskenteli Bill Meléndezin studiolla, joka tunnettiin Charles M. Schulzin sarjakuvaan perustuneista "Tenavat"-piirretyistä. Meléndez ylensi Romanin ohjaajaksi, ja Roman ohjasi kuusitoista "Tenavien" tv-spesiaalia. Lisäksi hän toimi Meléndezin apulaisohjaajana elokuvissa "Kisa on kova, Jaska Jokunen" (1977) sekä "Hyvää matkaa Jaska Jokunen" (1980). Meléndezin studio ryhtyi 1980-luvun alussa tuottamaan animaatioita myös Jim Davisin sarjakuvasta "Karvinen". Roman ohjasi kaksi ensimmäistä "Karvisen" tv-spesiaalia Meléndezille, mutta perusti sitten vuonna 1984 oman studionsa Film Romanin, joka jatkoi niiden tuottamista.


title: Phil Roman

text: Roman tuotti vuosina 1984–1989 yhteensä yhdeksän "Karvinen"-tv-spesiaalia, joista kolme voitti Emmy-palkinnon. Roman tuotti myös vuosina 1988–1995 esitetyn televisiosarjan "Karvinen" ("Garfield and Friends"). Film Romanin suurin taloudellinen menestys oli piirrossarja "Simpsonit", johon studio tuotti alihankintana animaation vuosina 1992–1999. "Simpsonit" toi Romanille kolme Emmy-palkintoa lisää. Muita animaatiosarjoja, joiden tuottamiseen Roman on osallistunut, ovat "Bobby's World" (1990–1998), "The Critic" (1993–1995), "The Mask" (1995–1997) ja "Kukkulan kuningas" (1997–1999). Ainoa Romanin ohjaama pitkä elokuva on vuonna 1992 valmistunut "Tom ja Jerry panevat kaupungin sekaisin".


title: Phil Roman

text: Film Romanin taloudellisten vaikeuksien vuoksi Roman syrjäytettiin vuonna 1997 toimitusjohtajan paikalta, joten hän perusti vuonna 1999 uuden studion Phil Roman Entertainmentin, joka erikoistui perinteiseen käsinpiirrettyyn animaatioon. Hän on vaikuttanut edelleen myös Film Romanissa suurosakkaana ja johtokunnan jäsenenä.


title: Dr Pepper Snapple Group

text: Dr Pepper Snapple Group on yhdysvaltalainen virvoitusjuomiin keskittyvä yritys, joka sijaitsee Planossa, Texasissa. Se perustettiin 7. toukokuuta 2008, ja sen edeltäjä oli Dr Pepper Seven Up.


title: Gabriel Jesus

text: Gabriel Fernando de Jesus (s. 3. huhtikuuta 1997 São Paulo) on brasilialainen jalkapalloilija, joka edustaa Englannin Valioliigassa pelaavaa Manchester Cityä. Pelipaikaltaan oikeajalkainen Gabriel Jesus on hyökkääjä.


title: Gabriel Jesus

text: Gabriel Jesus debytoi Palmeirasin paidassa Série A:ssa kaudella 2015. Hän pelasi tuolla kaudella 20 ottelua onnistuen maalinteossa neljästi. Hänet valittiin kauden päätteeksi myös sarjan vuoden tulokkaaksi. Vuonna 2015 Gabriel Jesus oli myös mukana voittamassa Copa do Brasilia. Vuonna 2016 hän teki Série A:ssa 27 ottelussa 12 maalia, voitti Série A:n mestaruuden ja hänet valittiin sarjan parhaaksi pelaajaksi.


title: Gabriel Jesus

text: Gabriel Jesus teki sopimuksen Manchester Cityn kanssa 3. elokuuta 2016. Hän liittyi seuraan tammikuussa 2017. Loukkaantumisen varjostamalla avauskaudellaan hän teki kymmenessä valioliigaottelussa seitsemän maalia. Kaudella 2017–2018 hän voitti Valioliigan ja Liigacupin mestaruudet. Hän teki 29 sarjaottelussa 13 maalia. Hän debytoi kauden aikana myös Mestarien liigassa.


title: Gabriel Jesus

text: Gabriel Jesus kuului Brasilian alle 20-vuotiaiden maajoukkueeseen vuoden 2015 ikäluokan MM-kilpailuissa. Hän teki turnauksessa yhden maalin Brasilian saavuttaessa hopeaa. Vuonna 2015 hän teki debyyttinsä myös Brasilian alle 23-vuotiaiden jalkapallomaajoukkueessa. Hän voitti olympiakultaa Rio de Janeirossa 2016. Kisojen kuudessa ottelussa hän teki kolme maalia.


title: Gabriel Jesus

text: Gabriel Jesus pelasi ensimmäisen A-maaottelunsa MM-karsintaottelussa Ecuadoria vastaan syyskuussa 2016. Hän teki ottelussa myös ensimmäisen maaottelumaalinsa.


title: Gabriel Jesus

text: SeurajoukkuetasollaMaajoukkuetasolla


title: Gabriel Jesus

text: Henkilökohtainen


title: Ezekiel Elliott

text: Ezekiel Elliott (s. 22. heinäkuuta 1995 St. Louis, Missouri) on yhdysvaltalainen amerikkalaisen jalkapallon pelaaja, pelipaikaltaan keskushyökkääjä. Hän edustaa NFL:ssä pelaavaa Dallas Cowboysia.


title: Ezekiel Elliott

text: Elliott oli vuoden 2016 neljäs varaus. Hän pelasi ennen ammattilaisuraansa Ohion osavaltionyliopistossa.


title: Ezekiel Elliott

text: Elliottin isoisä Leon Huff pelasi koripalloa ammattilaisena Suomessa, ja hänellä on Korisliigassa tilillään 327 runkosarjaottelua. Huffin poika Shawn Huff on Suomen koripallomaajoukkueen kapteeni ja Elliottin eno.


title: Beate Grimsrud

text: Beate Grimsrud (s. 28. huhtikuuta 1963 Bærum, Norja) on norjalainen elokuvaohjaaja, -käsikirjoittaja ja kirjailija. Hän asuu Tukholmassa ja kirjoittaa ruotsiksi, mutta kääntää teoksensa itse norjaksi.


title: Beate Grimsrud

text: Grimsrud kasvoi Norjassa suuressa perheessä. Hänen ollessaan 11-vuotias he muuttivat Ruotsiin, Tukholman Södermalmille. Grimsrudin isä sairastaa kaksisuuntaista mielialahäiriötä. Lapsena Grimsrud oli erittäin levoton ja sai hallitsemattomia kiukunpuuskia päivittäin. Hän kuuli 6-vuotiaasta asti päässään ääniä, jotka toimivat hänen leikkikavereinaan. Grimsrud pärjäsi koulussa huonosti, mutta vasta myöhemmin selvisi, että hänellä oli tuolloin lukihäiriö ja huono näkö, joka esti häntä näkemästä taululle. Hän koki myös sukupuolittamisen ongelmaksi ja halusi sukupuolenkorjausleikkaukseen.


title: Beate Grimsrud

text: Grimsrud kasteli alleen pitkälle murrosikään. Murrosiässä hän vaimensi kuuloharhoja alkoholin ja huumeiden käytöllä, mikä tosin osittain myös laukaisi äänten kuulemista. Päässään hän kuuli neljän luonteeltaan erilaisen pojan äänet; Emilin (Vaahteramäen Eemeli), Espenin (Askeladd), Erikin ja Eugenin (prinssi Eugen). Grimsrud vietiin äänten takia lopulta sairaalaan ja hän sai skitsofrenia-diagnoosin. Sairaalassa hänet sidottiin sänkyynsä ja ylilääkittiin niin pahoin, että hän ei kyennyt kävelemään tai puhumaan. Siellä hänellä oli suuria univaikeuksia.


title: Beate Grimsrud

text: Seuraavat kaksikymmentä vuotta Grimsrud asui välillä mielisairaalassa ja välillä kotonaan avohoitoa saaden. Hän sai käyttöönsä tietokoneen, jonka avulla hänestä tuli näkövammastaan huolimatta kirjailija. Grimsrud arvostelee kirjassaan "Hullu vapaana" hoitavien viranomaisten välinpitämättömyyttä potilaiden psykoottisista kokemuksista ja potilaiden omista syistä näiden käytöksen takana. Romaanissa lääkärit kuvaavat päähenkilön käytöstä potilaskertomuksissa vain heille käsittämättömänä niskurointina.


title: Beate Grimsrud

text: Grimsrud toipui ystävien tuella ja toimivan avohoitoverkoston avulla, johon kuuluivat esimerkiksi yhdyshenkilöt, joilta sai tukea.


title: Beate Grimsrud

text: Kirjailijan uransa Grimsrud aloitti vuonna 1989 julkaisemalla novellikokoelman "Det finns gränser för vad jag inte förstår," "Sille mitä en ymmärrä on rajansa". Novellit ovat dramaattisia ja humoristisia ja sisältävät runoutta. Lapsuutta kuvaavasta romaanista "Jag smyger förbi en yxa," "Hiivin kirveen ohi", tuli menestys Ruotsissa, Norjassa ja Tanskassa. Grimsrud oli ehdolla Pohjoismaiden kirjallisuuspalkinnon saajaksi ja voitti Ruotsin radion romaanipalkinnon. Seuraava romaani "Vad är det som finns i skogen barn?" "Mitä metsässä on, lapset?" oli osittain jatkoa edelliselle romaanille. Se sai Aftonbladetin kirjallisuuspalkinnon ja Per Wästberg -palkinnon. Vuonna 2007 ilmestynyt "Har någon sett mig någon annanstans"? "Onko joku nähnyt minua muualla?" oli ehdolla Ruotsin August- ja Norjan Brage -palkintojen saajaksi. Vuonna 2012 ilmestynyt enimmäkseen omaelämäkerrallinen "Hullu vapaana" oli voitti Ruotsin radion romaanipalkinnon, Norjan kriitikkopalkinnon ja Ruotsin Akatemian Doblougska -palkinnon. Se oli myös ehdolla jälleen Brage-palkinnon saajaksi sekä Pohjoismaiden neuvoston nuortenkirjallisuuspalkinnon saajaksi. "Hullu vapaana" on käännetty yli kymmenelle kielelle.


title: Beate Grimsrud

text: Grimsrudin ohjaama elokuva "Det brukar att gå bra," "Asioiden on tapana järjestyä", sai ensi-iltansa Göteborgin elokuvafestivaalilla vuonna 2010. Elokuva kertoo runollisesti rakkaudesta ja himosta. Grimsrud on kirjoittanut myös radiokuunnelmia, sekä lastenkirjoja yhteistyössä Inger Alfvénin kanssa.


title: Urban Hettich

text: Urban Hettich (s. 2. maaliskuuta 1953) on saksalainen yhdistetyn hiihtäjä, joka kilpaili kansainvälisellä tasolla 1970-luvulla. Hän edusti uransa aikana Länsi-Saksaa.


title: Urban Hettich

text: Hettichin uran paras saavutus on hopeamitali yksilökilpailussa Innsbruckin olympialaisissa 1976.


title: Bill Peters

text: William Robert Peters (s. 13. tammikuuta 1965 Three Hills, Alberta) on kanadalainen jääkiekkovalmentaja, joka toimii NHL-seura Calgary Flamesin päävalmentajana.


title: Bill Peters

text: Petersin oma pelaajaura oli varsin vaatimaton. Hänen päävalmentajauransa alkoi kaudella 2002–2003 Lethbrigen yliopiston joukkueessa. Tätä aiemmin hän oli toiminut pelaajatarkkailijana. Kaudeksi 2008–2009 Peters siirtyi AHL-seura Rockford IceHogsin päävalmentajaksi toimien tuossa virassa kolmen kauden ajan. Vuodet 2011–2014 Peters toimi NHL-seura Detroit Red Wingsin apuvalmentajana. Kesäkuussa 2014 Peters nimettiin NHL:ssä pelaavan Carolina Hurricanesin päävalmentajaksi. Peters toimi Carolina Hurricanesin päävalmentajana vuodet 2014–2018, kunnes huhtikuun 20. päivä Peters irtisanoutui Carolinan päävalmentajan tehtävästä.


title: Bill Peters

text: Peters siirtyi Calgary Flamesin päävalmentajaksi kaudelle 2018–2019.


title: Bill Peters

text: Peters toimi Kanadan alle 18-vuotiaiden jääkiekkomaajoukkueen päävalmentajana vuoden 2008 kultaan päättyneessä Ivan Hlinkan muistoturnauksessa. Vuoden 2016 MM-kilpailuissa hän toimii Kanadan jääkiekkomaajoukkueen päävalmentajana.


title: Tony Bärlund

text: Tony (Toni) Bärlund (21. kesäkuuta 1937 Kymi – 18. maaliskuuta 2016 Kotka) oli suomalainen koripalloilija ja myöhemmin koripallovalmentaja, urheilujohtaja ja Pajulahden urheiluopiston rehtori.


title: Tony Bärlund

text: Tony Bärlund kirjoitti ylioppilaaksi Kotka Svenska Samskolasta 1956 ja valmistui kansakoulunopettajaksi Helsingin Opettajakorkeakoulusta 1960.


title: Tony Bärlund

text: Bärlund pelasi koripallouransa Kotkan Työväen Palloilijoiden joukkueessa. Vuonna 1955 hän saavutti KTP:n A-juniorien riveissä Suomen-mestaruuden. Siirryttyään seuran mestaruussarjajoukkueeseen hän oli voittamassa seuran ensimmäistä Suomen-mestaruutta kaudella 1958. KTP:ssä Bärlund pääsi juhlimaan vuoden 1958 Suomen-mestaruuden lisäksi vielä kahta SM-hopeaa (1960, 1961) ja neljää SM-pronssia (1957, 1959, 1964, 1966). Oman pelaajauransa jälkeen hän siirtyi seuran valmentajaksi kaudelle 1966–1967 ja voitti siten toisen Suomen-mestaruutensa.


title: Tony Bärlund

text: Maajoukkueessa Bärlund osallistui vuoden 1961 EM-kisoihin. Hän pelasi urallaan kaikkiaan 11 maaottelua.


title: Tony Bärlund

text: Bärlund työskenteli Kotkan kaupungilla ensin opettajana ja sen jälkeen liikuntatoimenjohtajana. Vuonna 1970 hän siirtyi Helsinkiin, jolloin hänestä tuli valtakunnallisen tason urheiluvaikuttaja. Hän toimi Työväen urheiluseurojen keskusliiton (TUK) pääsihteerinä, jota tehtävää hän hoiti järjestön lopettamiseen vuoteen 1979 saakka. Myöhemmin hän toimi Työväen Kuntoliiton toiminnanjohtajana. Tällöin hän toimi työnsä ohella 1970-luvulla Yleisradion ohjelmaneuvoston jäsenenä ja liikuntalakia uudistaneen työryhmän keskeisenä toimijana. Kesällä 1983 Bärlund aloitti Pajulahden urheiluopiston rehtorina, missä tehtävässä hän jatkoi aina vuoteen 1996. Hänen aikanaan Pajulahdesta tuli yksi neljästä valtakunnallisesta valmennuskeskuksesta.


title: Tony Bärlund

text: Eläkepäivikseen Bärlund palasi Kotkaan.


title: Kaivokselan koulu

text: Kaivokselan koulu on Vantaan Myyrmäen suuralueen Kaivokselan kaupunginosassa sijaitseva noin 460 oppilaan suomenkielinen alakoulu (luokka-asteet 1–6).


title: Kaivokselan koulu

text: Koulun lähistöllä sijaitsevat muun muassa Kaivokselan päiväkoti (Kaivosvoudintie 6), 1700-luvulta peräisin oleva Sillbölen rautakaivos, Kaivokselan liikuntapuisto, Kaivokselan vesitorni säätutkineen sekä Kaivokselan ostoskeskus.


title: Jakob Teudschovius

text: Jakob (Jaakko) Teudschovius, sukunimi esiintyy myös muodossa "Theudschovius" (noin 1627 Oulu – 1679 Kajaani) oli suomalainen kirkkoherra ja Kainuun ensimmäisenä opettajana toiminut koulumestari.


title: Jakob Teudschovius

text: Teudschoviuksen vanhemmat olivat Kajaanin, vuodesta 1656 Kuopion maakapteenina toiminut Per Jakobsson Tysk (k. noin 1680) ja hänen ensimmäinen puolisonsa Gertrud. Hän pääsi ylioppilaaksi Turussa 1647 ja hänet vihittiin papiksi 1648.


title: Jakob Teudschovius

text: Teudschovius toimi Kajaanin linnansaarnaajana vuodesta 1648 ja Kajaanin kirkkoherrana vuodesta 1655. Hän oli samalla Kajaanin pedagogion koulumestarina 1651–1654 ja uudelleen vuodesta 1662 alkaen. Teudschovius herätti tyytymättömyyttä kovana kurinpitäjänä, mutta kun hänen tilalleen Kajaaniin tulleet koulumestarit joutuivat erotetuiksi juopottelun takia, Teudschovius valittiin uudestaan koulumestariksi. Hänen opetusmenetelmänsä perustui latinankielisen Martti Lutherin katekismuksen ulkoa opetteluun, mutta luetun ymmärtäminen sekä kieliopin ja kirjoitustaidon harjoittelu jäivät retuperälle.


title: Jakob Teudschovius

text: Jakob Teudschovius oli naimisissa Brita Larsdotterin kanssa.


title: Jorge Recalde

text: Jorge Raúl Recalde (9. elokuuta 1951 – 10. maaliskuuta 2001) oli argentiinalainen ralliautoilija.


title: Jorge Recalde

text: Recalde voitti Argentiinan rallin kahdesti, vuosina 1988 ja 1995. Jälkimmäisenä vuonna kilpailu ei kuulunut rallin MM-sarjaan. Recalde on ainoa Argentiinan rallin voittanut argentiinalainen kuljettaja, ja oli kotimaassaan erittäin suosittu henkilö.


title: Jorge Recalde

text: Recalde menehtyi sydäninfarktiin 10. maaliskuuta 2001 kesken Villa Dolores -rallin. Hän oli kuollessaan 49-vuotias.


title: Sven Israelsson

text: Sven Albert Israel Israelsson (17. tammikuuta 1920 Dala-Järna – 9. lokakuuta 1989 Vansbro) oli ruotsalainen yhdistetyn hiihtäjä, joka kilpaili kansainvälisellä tasolla 1940 ja 50-luvuilla.


title: Sven Israelsson

text: Israelssonin uran paras saavutus oli pronssimitali yksilökilpailussa Sankt Moritzin olympialaisissa 1948. Hän oli kilpailun mäkiosuuden paras hyppääjä.


title: Sven Israelsson

text: Israelssonin poika Sven-Olof Israelsson kilpaili myös yhdistetyssä, ja edusti Ruotsia vuoden 1972 talviolympialaisissa.


title: Daniel Didavi

text: Daniel Didavi (s. 21. helmikuuta 1990 Nürtingen) on saksalainen jalkapalloilija, joka edustaa Saksan Bundesliigassa pelaavaa VfB Stuttgartia. Pelipaikaltaan vasenjalkainen Didavi on hyökkäävä keskikenttäpelaaja.


title: Daniel Didavi

text: Didavi on VfB Stuttgartin kasvatti. Hän debytoi seuran edustusjoukkueen paidassa Bundesliigassa elokuussa 2010 Borussia Dortmundia vastaan. Kauden 2011–2012 Didavi oli lainassa Bundesliigan 1. FC Nürnbergissä. Hän teki avausmaalinsa Bundesliigassa joulukuussa 2011 Bayer Leverkusenia vastaan. Hän pelasi lainasopimuksensa aikana 23 ottelua tehden niissä yhdeksän maalia. Ensimmäisen Bundesliiga-maalinsa Stuttgartin paidassa Didavi teki huhtikuussa 2014 Borussia Mönchengladbachia vastaan. Maali oli Didavin kauden ainoa seitsemässä ottelussa.


title: Daniel Didavi

text: Heinäkuussa 2016 Didavi siirtyy Bundesliigan VfL Wolfsburgiin vuoteen 2021 kattavalla sopimuksella.


title: Daniel Didavi

text: Didavi on pelannut Saksan alle 17-, alle 18-, alle 20- ja alle 21-vuotiaiden maajoukkueissa.


title: Sabine Everts

text: Sabine Christine Everts (s. 4. maaliskuuta 1961 Düsseldorf) on saksalainen seitsenottelija ja pituushyppääjä, joka kilpaili kansainvälisellä tasolla 1980-luvulla. Hän edusti urallaan Länsi-Saksaa.


title: Sabine Everts

text: Everts voitti seitsenottelussa olympiapronssia lajin ollessa ensi kertaa kisojen ohjelmassa Los Angelesissa 1984. Lisäksi hän saavutti EM-pronssia ottelussa Ateenassa vuonna 1982. Sisäradoilta Evertsillä on Euroopan mestaruus pituushypyssä Milanosta 1982, ja pronssia kahta vuotta aiemmin Sindelfingenissä pidetyistä kotikisoista.


title: Sabine Everts

text: Evertsin henkilökohtainen ennätys ottelussa on 6 523 pistettä, ja pituushypyssä 6,75 metriä.


title: I Want to Break Free

text: I Want to Break Free on brittiläisen rockyhtyeen Queenin huhtikuussa 1984 julkaistu single, joka kuului myös heidän yhdennelletoista studioalbumilleen The Worksille. Kappaleen on tehnyt Queenin basisti John Deacon.


title: I Want to Break Free

text: Britannian singlelistalla I Want to Break Free oli parhaimmillaan kolmas. Se oli listaykkösenä Itävallan Ö3 Austria Top 40:ssä sekä Alankomaiden Single Top 100:ssa ja Belgiassa.


title: I Want to Break Free

text: Kappale tunnetaan myös musiikkivideostaan, jossa yhtyeen jäsenet pukeutuivat TV-sarja Coronation Streetin naishahmoiksi.


title: Nobelin talo

text: Nobelin talo oli Turussa Uudenmaankadun ja Vähä-Hämeenkadun kulmassa Uudenmaankatu 8:ssa sijainnut kaksikerroksinen empiretyylinen kivitalo, joka rakennettiin vuosina 1837–1838. Talo sai nimensä sen suunnitelleen ruotsalaisen arkkitehti Immanuel Nobelin mukaan. Immanuel Nobel oli kemisti Alfred Nobelin isä. Nobelin talo tuli tunnetuksi Suomen ensimmäisen valokuvan kohteena, kun Turun piirilääkärinä toiminut Henrik Cajander otti siitä dagerrotypian 3. marraskuuta 1842.


title: Nobelin talo

text: Nobelin talo purettiin kesällä 1962 Uudenmaankadun levennyksen tieltä. Purkamista edelsi kova kiista kun muun muassa maakuntamuseon johtaja C. J. Gardberg, kaupungin asemakaava-arkkitehti Pekka Sivula, Turun kaupungin museolautakunta ja talon silloinen omistaja vastustivat purkamista. Talon purkamista kannattaneiden kaupunginarkkitehti A. S. Sandelinin ja I apulaiskaupunginarkkitehti P. Salmisen mukaan talo oli menettänyt rakennustaiteellista arvoaan lisäys- ja muutostöiden takia, poikkesi liikaa ympäristöstään ja haittasi liikennejärjestelyjä. Turun kaupunginhallitus päätti talon purkamisesta 25. heinäkuuta 1961.


title: Itä-Hakkilan koulu

text: Itä-Hakkilan koulu on Vantaan Hakunilan suuralueen Itä-Hakkilan kaupunginosassa sijaitseva noin 450 oppilaan suomenkielinen alakoulu (luokka-asteet 1–4, vuoteen 2016 saakka luokat 1.-5.). Koulu on saanut alkunsa vuonna 1954 toimintansa käynnistäneestä kolmen opettajan kansakoulusta.


title: Itä-Hakkilan koulu

text: Koulun lähistöllä on muun muassa urheilukenttiä, Itä-Hakkilan päiväkoti (Keskustie 1) ja Pyhän Annan lastenkirkko (Koulutie 11).


title: Sotungin koulu

text: Sotungin koulu on Vantaan Hakunilan kaupunginosassa sijaitseva noin 600 oppilaan suomenkielinen yläkoulu (luokka-asteet 6–9).


title: Sotungin koulu

text: Pääosa koulun oppilaista tulee läheisistä Hevoshaan ja Itä-Hakkilan alakouluista. Sotungin lukio toimii samassa punatiilisessä koulurakennuksessa.


title: Sotungin koulu

text: Sotungin koulu sijaitsee Hakunilan urheilupuiston ja Hakunilan uimahallin vieressä.


title: Kanniston koulu

text: Kanniston koulu on Vantaan Kivistön suuralueen Kivistön kaupunginosassa sijaitseva noin 390 oppilaan suomenkielinen alakoulu (luokka-asteet 1–6). Koulu on mukana koulukiusaamista ehkäisevässä KiVa-kouluverkostossa.


title: Kanniston koulu

text: Koulun yhteydessä toimii Kanniston päiväkoti sekä Kanniston nuoriso- ja asukastila Kannu. Vieressä on keinonurminen jalkapallokenttä ("Kenraalinkenttä").


title: Kanniston koulu

text: Kanniston koulurakennus valmistui vuonna 2011. Rakennusurakoitsijana oli YIT Rakennus ja LVI-suunnittelusta vastasi Insinööritoimisto Leo Maaskola. Osa opettajista ja oppilaista alkoi oireilla sisäilman takia pian koulun valmistumisen jälkeen. Sisäilmaogelma varmistui vuonna 2013 ja jatkotutkimuksia tehtiin alkukesästä 2014. Vantaan tilakeskus piti ilmanvaihtoa eräänä ongelman pääsyistä. Ilman suhteellinen kosteus nousi liian korkeaksi 16:ssa tutkituista 19:stä luokkatilasta sekä kahdessa iltapäiväkerhon tilassa. Jo kesällä 2014 suoritettiin korjauksia. Muovimattoliiman ja märän betonilattian yhdistelmän todettiin aiheuttaneen osan sisäilmaongelmista, joten rakennuksen toisen kerroksen matot poistettiin ja rakenteita kuivattiin kesällä 2014. Rakennusurakoitsija piti korjauksia liian mittavina, eikä ollut halukas korvaamaan syntyneitä korjauskuluja, vaikka rakennukselle sovittu kymmenen vuoden takuuaika oli meneillään. Vanhempainyhdistys totesi, että yli 30 oppilasta oli oirehtinut huonon sisäilman takia. Koska kaupungin tiedotus vuonna 2013 varmistuneista sisäilmaongelmista vanhempien mielestä puutteellista, koulun vanhempainyhdistys kanteli asiasta eduskunnan oikeusasiamiehelle. Hän totesi ongelmaa selvitetyn vuosina 2013–2014 ”suhteellisen hitaasti”.


title: Kytömaan rautatieristeyssilta

text: Kytömaan rautatieristeyssilta on Lahden oikoradan silta Tuusulassa, hyvin lähellä Keravan rajaa, heti Kytömaan liikennepaikan pohjoispuolella. Lahden suunnasta etelään päin johtava raide kaartaa siltaa pitkin ylittäen Kytömaantien ja pääradan, johon se liittyy. Se on Suomen pisin rautatiesilta, kokonaispituudeltaan 556,7 metriä. Silta valmistui vuonna 2005.


title: Kytömaan rautatieristeyssilta

text: Kytömaan rautatieristeyssilta on tyypiltään jännitetty teräsbetoninen jatkuva kaukalopalkkisilta. Sillan suunnittelussa pyrkimyksenä oli saada aikaan mahdollisimman hyvin maisemaan sopiva ratkaisu eli sillan niin sanottu korkeusviiva pyrittiin saamaan mahdollisimman alas. Siltaan tuli myös yksi melko pitkä jänneväli ja silta on sekä pysty- että vaakasuunnassa kaartuva. Sillan poikkileikkausmuodosta johtuen erillisiä meluvalleja tai -seiniä ei ole tarvinnut rakentaa ja siltarakenteen kokonaiskorkeus on 3,3 metriä. Sillan hyötyleveys on 6,85 metriä ja siinä on 12 jännettä, maatukien viereiset jänteet ovat molemmat pituudeltaan 40 metriä ja muut 45 metriä paitsi pääradan ylittävä jänne 58 metriä.


title: Kytömaan rautatieristeyssilta

text: Kytömaan rautatieristeyssillan rakennesuunnittelija on Pöyry ja sen rakensi YIT.


title: Oot kuin karkkia mulle

text: Oot kuin karkkia mulle on suomalaisen popduon Nylon Beatin kappale ja debyyttisingle vuodelta 1995. He esittivät kappaleen MTV3-kanavan "Kiitorata"-kykyjenetsintäohjelmassa ollessaan lukiolaisia.


title: Oot kuin karkkia mulle

text: Kappale julkaistiin singlenä, ja se on myös yhtyeen debyttialbumilla "Nylon Beat". Kappale ei päässyt listoille ja jäi seuraajansa ”Teflon Loven” varjoon. Sen sanoituksista vastasivat Ilkka Vainio ja Risto Asikainen, ja sen sävelsi Asikainen.


title: Boeing 7J7

text: Boeing 7J7 oli yhdysvaltalainen Boeingin suunnittelema kaksimoottorinen lyhen- tai keskimatkan matkustajalentokone. Koneen matkustajakapasiteetiksi oli suunniteltu 150 henkilöä, ja se nähtiin seuraajana onnistuneelle Boeing 727:lle. Konetyypin oli alun perin tarkoitus tulla käyttöön vuonna 1992, mutta hanke peruttiin vuonna 1999 korkeiden kustannusten takia.


title: Satoshi Mori

text: Satoshi Mori (s. 19. toukokuuta 1971 Nozawaonsen) on japanilainen entinen yhdistetyn kilpailija.


title: Satoshi Mori

text: Mori osallistui urallaan kaksiin olympialaisiin. Naganossa 1998 hän sijoittui joukkuekilpailussa viidenneksi. Salt Lake cityn olympialaisissa 2002 hän oli joukkuekilpailussa kahdeksas, sprintissä 22:s ja normaalimatkalla 30:s.


title: Satoshi Mori

text: Hiihdon maailmanmestaruuskilpailuihin Mori osallistui kolme kertaa vuosina 1999, 2001 ja 2003. Joukkuekilpailussa hän sijoittui kahdesti viidenneksi ja Ramsaun sprintissä 1999 hän saavutti parhaan sijoituksen henkilökohtaisilla matkoilla ollen kuudes.


title: Satoshi Mori

text: Maailmancupissa hän sijoittui kerran palkintopallille, kun hän sijoittui toiseksi Zakopanessa vuonna 1999.


title: Sirokatkarapu

text: Sirokatkarapu ("Palaemon elegans") on pienehkö katkarapulaji. Se kasvaa 3–6 senttimetriä pitkäksi. Se on väriltään vihertävän tai kellertävän läpikuultava. Sirokatkarapu muistuttaa leväkatkarapua ("Palaemon adspersus").


title: Sirokatkarapu

text: Sirokatkaravun luontainen levinneisyysalue ulottuu Mustaltamereltä ja Välimereltä Atlantille Euroopan ja Afrikan rannikoille; pohjoisessa sitä esiintyy Norjassa ja Ruotsin länsirannikolla asti. Se on levinnyt 2000-luvulla Itämereen todennäköisimmin laivaliikenteen mukana, myös Suomen rannikoille.


title: Ilur

text: Ilur on ranskalaisen François Vivierin suunnittelema 4,40 metriä pitkä moderni purjejolla, jossa on vaikutteita perinteisistä bretagnelaista kalastajaveneistä. Se on suunnittelijan suosituin venetyyppi, jonka piirustuksia on myyty ympäri maailmaa yhteensä yli tuhat kappaletta. Ilur soveltuu perhe- ja rannikkopurjehdukseen sekä kalastusveneeksi. Sen voi valmistaa itse joko puuvanerista tai puusta, ja takilatyyppejä on useita erilaisine ominaisuuksineen. Ilur edustaa niin sanottua purjeet ja airot -suuntausta (). Veneen päälle on mahdollista rakentaa teltta yöpymistä varten. Ilur on CE-sertifioitu, ja sen ilmoitettu miehistön koko on C-luokan vesillä kolme henkeä ja D-luokan vesillä viisi henkeä, mutta myös yksinpurjehtiminen on mahdollista.


title: Ilur

text: Ilurin rakentajalle on tarjolla tällä hetkellä neljä erilaista takilavaihtoehtoa, joiden yleispiirteitä on kuvattu alla. Ne kaikki pohjautuvat loggerttipurjeeseen.


title: Ilur

text: Tämä on perinteinen bretagnelainen yhden purjeen takila, jollaisia tavataan Etelä-Bretagnessa pienissä kalastajaveneissä. Seisova loggerttitakila () on hyvin yksinkertainen ja edullinen, eikä siinä ole puomia, joka voisi osue miehistönjäseniä päähän. Vastoin yleistä käsitystä seisova loggerttitakila on tehokas muuten paitsi heikossa tuulessa. Sivutuulessa ja sivumyötäisessä ylimääräisen puomin käyttäminen on suositeltavaa. Tässä tarkoituksessa on mahdollista käyttää esimerkiksi airoa. Seisovan loggerttitakilan hallinta vaatii taitoa ja fyysistä voimaa. Rikin pystyttäminen ja kaataminen on nopeaa, mikä on etu etenkin siirryttäessä etenemään airoilla.


title: Ilur

text: Tämä takila on saanut vaikutteita pursista ja eroaa seisovasta loggerttitakilasta siten, että siinä on purjeen alaliesmassa puomi, kuten bermudatakilassa, mutta puomi ulottuu hieman maston etupuolelle. Se ei ole ihan yhtä yksinkertainen kuin seisova loggerttitakila, mutta soveltuvampi purjehtimiseen kapeilla vesistöillä, kuten järvillä ja joilla. Se on myös hyvä valinta yksinpurjehtijoille. Tasapainotettu loggerttitakila on purjehdusominaisuuksiltaan seisovaa tehokkaampi.


title: Ilur

text: Tämä pursimainen takila on tuttu käytännössä kaikille purjehtijoille, koska se muistuttaa läheisesti valtaosassa nykyisissä purjeveneissä suosittua bermudatakilaa, sisältäen sekä fokan että tasapainotetun loggerttipurjeen. Loggerttisluuppitakila on monipuolinen ja tehokas, mutta hitaampi pystyttää ja laskea, mikä tekee siitä vähemmän ihanteellisen purjeet ja airot -käyttöön. Tällä takilalla on mahdollista purjehtia myös tasapainotetun loggerttitakilan tavoin, poistamalla keulapuomi ja siirtämällä mastoa eteen päin keulapuomin anturaan, jolloin fokka jää pois. Jotkut valitsevat logerttisluuppitakilan paitsi sen kauneuden takia niin myös siksi, että se mahdollistaa useamman miehistön jäsenen osallistumisen purjeiden hoitoon.


title: Ilur

text: Yhdisvalloissa suosittu joolitakila innoitti lisämään myös Iluriin samankaltaisen takilatyypin. Loggerttijoolitakila () koostuu kahdesta mastosta, joista etummaisessa on seisovan loggerttipurjeen kaltainen purje ja takimmaisessa mesaanipurje. Mesaanipurje mahdollistaa veneen makuuttamisen piissä (vastatuulessa), mikä helpottaa huomattavasti loggerttipurjeen reivaamista tuulessa. Vivier itse kuvailee tätä takilavaihtoehtoa "hyvin houkuttelevaksi".


title: Ilur

text: Ilur edustaa vahvasti purjeet ja airot -suuntausta, jossa veneessä ei käytetä moottoria, joka vaatisi huoltoa ja polttoainetta, aiheuttaisi melua ja houkuttelisi varkaita. Soudettaessa masto usein lasketaan ilmanvastuksen pienentämiseksi, koska Vivierin suorittamien kokeiden mukaan maston osuus on noin puolet koko veneen kokonaisilmanvastuksesta. Ilurin masto onkin nopea laskea loggerttitakilan tapauksessa. Tuhtoja on kaksi, joten hankaimia on mahdollista asentaa kahdelle soutajalle. Purjehtimisen ajaksi airot saa varastoitua Ilurin lattialautojen alle, jossa ne eivät ole tiellä.


title: Ilur

text: Purjeet ja airot -veneissä on yleensä mahdollista käyttää myös moottoria, jos niin halutaan, mutta tällöin kannattaa harkita myös muita vaihtoehtoja. Esimerkiksi Vivierin luomuksista Ebihen 16:een on varattu erityinen paikka perämoottorille, ja toisaalta kyseisen veneen 180 litran vesipaarlasti ja 40 kg metallinostoköli tuovat lisävakautta. Sen soutaminen on kuitenkin hankalampaa veneen suuremman leveyden ja painon takia.


title: Lehtikuusen koulu

text: Lehtikuusen koulu on Vantaan Hakunilan kaupunginosassa sijaitseva noin 960 oppilaan suomenkielinen yhtenäiskoulu (luokka-asteet 1–9). Koulu toimii kahdessa vierekkäisessä rakennuksessa:


title: Lehtikuusen koulu

text: Yhtenäiskoulun syyslukukauden 2015 alussa käyttöönotettu nimi saatiin vuoden 2014 lopulla järjestetyn nimeämiskilpailun voittajaehdotuksesta. Nimi on johdettu koulun viereisestä lehtikuusimetsästä. Koulujen kanssa samassa pihapiirissä toimii myös päiväkoti.


title: Pähkinärinteen koulu

text: Pähkinärinteen koulu on Vantaan Hämeenkylän kaupunginosassa sijaitseva suomenkielinen alakoulu (luokka-asteet 1–6). Syksyllä 2017 koulua kävi 440 oppilasta. Lukuvuonna 2015–2016 koulua kävi noin 420 oppilasta. Koulu toimi kevätkaudella 2016 meneillään olleen remontin aikana useassa eri väistötilassa. Syyslukukautena 2016 hajasijoitettu koulu palasi Pähkinärinteen koulun omiin tiloihin.


title: Pähkinärinteen koulu

text: Koulun kanssa samalla tontilla sijaitsee Vantaan kaupunginkirjaston Pähkinärinteen kirjasto.


title: ISO 3166-2:NZ

text: ISO 3166-2:NZ on ISO-standardointijärjestön standardi, joka määrittää geokoodit Uudelle-Seelannille. ISO 3166-2:NZ on ISO 3166-2 -standardin osajoukko, joka määrittää seitsemäntoista alueen koodit.


title: ISO 3166-2:NZ

text: Koodin ensimmäinen osa on ISO 3166-1 -standardin mukainen Uuden-Seelannin maakoodi ”NZ” ja toinen osa on aluekohtainen kolmikirjaiminen tunnus.


title: Tuomelan koulu

text: Tuomelan koulu on Vantaan Hämeenkylän kaupunginosassa sijaitseva, elokuussa 1906 alkujaan Tuomelan kartanon väentuvassa annetun suomenkielisen kansakouluopetuksen perinnettä jatkava suomenkielinen alakoulu (luokka-asteet 3-6; ennen lakkautuspäätöstä 1-6). Syksyllä 2014 koulua kävi yhteensä 150 luokka-asteiden 2–6 oppilasta.


title: Tuomelan koulu

text: Vuonna 2013 koulu päätettiin lakkauttaa elokuusta 2016 lähtien, mutta kampanjointi Hämeenkylän Tuomelan koulun ja Hakunilan Hevoshaan koulun säilyttämisen puolesta on jatkunut voimakkaana ja näkyvänä. Tuomelan koulun säilyttämiseksi on laadittu kuntalaisaloite ja tukea tälle ovat antaneet useat kaupunginvaltuutetut myös vuonna 2016. Keväällä 2016 Tuomelan koulun lakkautus lykkääntyi, kun koulu päätettiin ottaa väistötilaksi ainakin lukuvuodelle 2016–2017 Vantaan kaupungin päätettyä purkaa läheisessä Variston kaupunginosassa sijaitsevan suuremman Hämeenkylän koulun pääkoulun rakennuksen pitkällisten sisäilmaongelmien vuoksi.


title: Alina Fodorova

text: Alina Fodorova (, s. 31. heinäkuuta 1989) on ukrainalainen seitsenottelija.


title: Alina Fodorova

text: Parhaat saavutuksensa Fodorova on saanut hallista viisiottelusta, josta hän on saavuttanut kaksi sisäratojen maailmanmestaruuspronssia 2014 Sopotista ja 2016 Portlandista. Portlandin tulos 4770 pistettä on myös hänen ennätyksensä.


title: Alina Fodorova

text: Seitsenottelussa hänen parhaat arvokisasijoituksensa ovat 13. sija Helsingin Euroopan-mestaruuskilpailuista vuonna 2013 ja 17. sija Pekingin maailmanmestaruuskilpailuista vuonna 2015.


title: Alina Fodorova

text: Lähde: IAAF


title: Wang Ruowang

text:
Wang Ruowang (4. helmikuuta 1918 – 19. joulukuuta 2001) oli kiinalainen kirjailija ja toisinajattelija. Wang istui monta kertaa vankilassa, kun arvosteli aikanaan sekä Kiinan Kuomintangin että Kiinan kommunistista hallitusta. Wang vaati uudistuksia ja hallinnon vapautta.
Wang kuului Kiinan kommunistiseen puolueeseen 1937–1957. Wang erotettiin puolueesta 1957 ”oikeistolaisena”. Wang liittyi uudelleen puolueeseen Deng Xiaopingin valtakaudella 1979. Mutta tällä kertaa Deng erotti Wangin puolueesta ”porvarillisena liberaalina”.


title: Syklopentanoni

text: Syklopentanoni (CHO) on rengasrakenteisiin ketoneihin kuuluva orgaaninen yhdiste. Yhdistettä voidaan käyttää orgaanisen kemian synteeseissä.


title: Syklopentanoni

text: Huoneenlämpötilassa syklopentanoni on väritöntä nestettä, jolla on hieman piparmintun kaltainen tuoksu. Yhdiste liukenee vain niukasti veteen, mutta paremmin useisiin orgaanisiin liuottimiin esimerkiksi etanoliin ja dietyylieetteriin. Syklopentanoni polymerisoituu helposti happamissa olosuhteissa.


title: Syklopentanoni

text: Syklopentanonia voidaan valmistaa kuumentamalla adipiinihappoa, sen suoloja tai estereitä bariumhydroksidin, bariumkarbonaatin tai zeoliittien toimiessa katalyytteinä. Yhdiste puhdistetaan tislaamalla ja uuttamalla dietyylieetterillä ja haihduttamalla dietyylieetteri pois. Yhdistettä voidaan valmistaa myös hapettamalla syklopenteeniä ilman hapen avulla kuparikloridin tai palladiumkloridin toimiessa katalyyttinä.


title: Syklopentanoni

text: Syklopentanonista valmistetaan useita muita yhdisteitä kuten jasmonia, syklopentyyliamiinia, valerolaktonia, syklopentobarbitaalia ja syklopentolaattia. Sitä voidaan käyttää myös hajusteissa ja polykarbonaattien liuottimena.


title: Kiinan opiskelijamielenosoitukset 1986

text: Kiinan opiskelijamielenosoitukset 1986 olivat opiskelijameilenosoituksia, joissa vaadittiin opiskeluolojen parantamista, perustuslain kunnioitusta ja politiikan ja talouden vapauttamista.


title: Kiinan opiskelijamielenosoitukset 1986

text:
Protestit alkoivat Hefein kaupungissa t 5. joulukuuta Hefein kaupungissa ja jatkuivat tammikuun puoliväliin asti. Protestit jäivän melko suppeiksi.
Protestien jälkeiessä kurinpalautuksessa erotettiin liberaali puoluejohtaja Hu Yaobang.
Osa näihin protesteihin osallistuneista oli mukana myös Tiananmenin protestetissa 1989.


title: Kiinan opiskelijamielenosoitukset 1986

text:
Kiinaa vaivasi joulukuussa 1986 16% inflaatio. Ihmiset katsoivat, että korruptio haittasi valmistuneiden opiskelijoiden uralla etenemistä.
Astrofysiikan professori Fang Lizhi luonnoi Shanghain ja Ningbon yliopistoilla akateemisesta, puheen ja lehdistön vapaudesta, joka puuttui Kiinasta. Fang vaati myös perustuslain kunnioittamista, jottei se olisi "vain paperilla". Puheet innostivat monia opiskelijoita. Fangin puheita levitettiin mm ääninauhoina ympäri maata. Wan Li ja muut korkeat puoluevirkailijat arvostelivat Fangin ajatuksia.


title: Kiinan opiskelijamielenosoitukset 1986

text:
Opiskelijat alkoivat osoittaa mieltään Hefeissä 5. joulukuuta 1986. Protestit levisivät pian myös muihin kaupunkeihin, mm Shanghaihin, Tianjiniin, Nanjingiin, Kunmingiin, Hangzhouhun, Suzhouhun, Guangzhouhun ja Pekingiin. 19. joulukuuta hallitus määräsi poliisin kukistamaan protestit voimakeinoin. Tämä suututti opiskelijoita.
23. joulukuuta opiskelijat aloittivat istumapäivystyksen Hefein hallintorakennuksen lähellä. Professori Fang Lizhi neuvotteli hallituksen ja opiskelijoiden kiistaa. Fang onnistuikin tavoitteessaan. Protesti loppui sillä ehdolla, että Anhuin viranomaiset toteuttaisivat opiskelijoiden vaatimukset.


title: Kiinan opiskelijamielenosoitukset 1986

text:
Protesti ei levinnyt loppujen lopuksi kovin laajalle. Vain 2% opiskelijoista noin kuudenneksessa yliopistoista yleensä osallistui niihin. Pekingin opiskelijat osoittivat mieltään sitä vastaan, että valot sammutettiin kello 11. Nankingissa opiskelijat halusivat poliittisen opetuksen pois tutkinnoistaan. Yleisemmin vaadittiin myös talouden vapauttamista ja demokratiaa. Shanghain opiskelijat eivät saaneet vaatimuksiaan läpi, kun keskustelivat Jiang Zeminin kanssa.
Keskushallitus syytti opiskelijoita kulttuurivallankumouksen tyyppisen kaaoksen luomisesta.


title: Kiinan opiskelijamielenosoitukset 1986

text: Protestoijat eivät saaneet juuri tavoitteitaan läpi, mutta puolueessa todellista valtaa käyttänyt puolueen vanhin Deng Xiaoping erotti liberaalin puolueen pääsihteerin Hu Yaobangin virastaan. Monet vuonna 1986 mieltään osoittaneista olivat mukana käynnistämässä Tiananmenin vuoden 1989 suuria protesteja. Näitä olivat mm. Chai Ling, Feng Congde ja Li Lu.


title: Karin Ertl

text: Karin Ertl (o.s. "Specht" s. 23. kesäkuuta 1974) on saksalainen uransa lopettanut seitsenottelija. Hän on menestynyt parhaiten sisäradoilla, jossa seitsenottelun sijaan kilpaillaan viisiottelussa.


title: Karin Ertl

text: Ertl voitti viisiottelussa sisäratojen Euroopan-mestaruuden vuonna 2000 Gentissa. Sen lisäksi hän on saavuttanut pronssia sisäratojen maailmanmestaruuskilpailuissa vuonna 2001 ja Euroopan-mestaruuskilpailuissa vuonna 1998.


title: Karin Ertl

text: Seitsenottelussa hän on saavuttanut useita pistesijoja; Sydneyn olympialaisissa vuonna 2000 hän oli seitsemäs, MM-kilpailuissa vuonna 1999 Sevillassa hän oli kuudes ja vuonna 2001 Edmontonissa viides, Budapestin Euroopan-mestaruuskilpailuissa vuonna 1998 hän sijoittui seitsemänneksi.


title: Karin Ertl

text: Ertl voitti alle 20-vuotiaiden Euroopan-mestaruuskilpailuissa hopeaa vuonna 1993.


title: Karin Ertl

text:
Lähde: IAAF
Lähde: EA


title: Graf

text: Graf voi tarkoittaa ainakin seuraavia:


title: Christina Hoff Sommers

text: Christina Hoff Sommers (omaa sukua Hoff, s. 28. syyskuuta 1950 Petaluma, Kalifornia, Yhdysvallat) on yhdysvaltalainen kirjailija, entinen filosofian professori ja konservatiivisen ajatuspajan American Enterprise Instituten tutkija. Sommers edustaa liberaalifeminismiä, jota on kutsuttu myös klassiseksi feminismiksi sekä equity femism -suuntaukseksi. Hän on tullut tunnetuksi nykyajan feminismin, niin sanotun kolmannen aallon feminismin, kriitikkona. Sommers on kirjoittanut aiheesta muiden muassa teokset " Who Stole Feminism?" (1994) ja "The War Against Boys" (2000). Sommers lähettää internetissä "The Factual Feminist" -nimistä videoblogia, jossa hän kyseenalaista ja valoittaa nykyfeministien väitteiden taustoja. "The Factual Feminist" -videot ovat American Enterprise Instituten YouTube-kanavalla.


title: Christina Hoff Sommers

text: Christina Hoff Sommers suoritti alemman Bachelor of Arts (BA) -korkeakoulututkinnon New Yorkin yliopistossa vuonna 1971. Hän valmistui filosofian tohtoriksi Brandeisin yliopistosta vuonna 1979. Sommers toimi filosofian professorina Clarkin yliopistossa vuosina 1980–1999.


title: Erik Innala

text: Erik Innala (suomalaisittain Erkki Innala, s. 10. heinäkuuta 1908 Nikkala, Haaparanta – 28. toukokuuta 1990 Haaparanta) oli ruotsalainen liikemies, salakuljettaja ja kauppias, joka tunnettiin lisänimellä Mabou-Erik tai Maapu-Erkki.


title: Erik Innala

text:
Innalan vanhemmat olivat Emil Innala (1877–1930) ja Helena Innala (1883–1962, o.s. Innala) Haaparannan Nikkalasta. Heillä oli pieni maatila, jonka toimintaa vanhemmat halusivat Erikin jatkavan. Innala on kertonut, ettei tämä sopinut hänen luonteelleen
eikä työnteko toisen alaisena liioin. Hän halusi toimia itsenäisesti.


title: Erik Innala

text: Erik Innala työskenteli nuoruudessaan lohenkalastajana Tornionjoella vuodesta 1933 lähtien. Hän harjoitti kalastusta ja laitonta rajakauppaa eli "joppausta" Riskilän saarelta (Lilla Sarvi) käsin. Toinen maailmansota synnytti vilkkaat markkinat Suomen ja Ruotsin välille. Innala hankki alkupääomansa työskentelemällä lohta Suomesta Ruotsiin rahtaavan liikemiehen, Kalle Lindrothin, palveluksessa.


title: Erik Innala

text:
Lohikauppaan liittyi säännöstelyn alaisten tuotteiden laiton tuonti Ruotsista Suomeen. Keskeistä Innalan liiketoiminnan alkuvaiheissa oli teuraseläinten osto ja lihanvälitys. Hän sai lisänimensä "Mabou-Erik" (suomalaisittain "Maapu-Erkki") Ruotsista suurissa erissä salakuljettamansa Mabou-merkkisen kahvinkorvikkeen mukaan.
Innala perusti myöhemmin Haaparantaan ICA-ketjun tavaratalon, ICA Innalan. Salakuljetus oli tuottanut tarvittavan pääoman.


title: Västersundoms skola

text:
Västersundoms skola on Vantaan Hakunilan suuralueen Länsisalmen kaupunginosassa sijaitseva pieni ruotsinkielinen alakoulu (luokka-asteet 1–6). Syksyllä 2014 koulua kävi 76 oppilasta.
Koulu osallistuu Liikkuva koulu -hankkeeseen. Merkkinä koulun panostuksesta ymäristökasvatukseen Västersundoms skola sai vuonna 2011 Vihreän lipun.


title: Mårtensdals skola

text: Mårtensdals skola on Vantaan Myyrmäen suuralueen Martinlaakson kaupunginosassa sijaitseva noin 220 oppilaan ruotsinkielinen alakoulu (luokka-asteet 1–6). Koulussa on myös noin 25 oppilaan esikoulu. Koulurakennus valmistui vuonna 1977, jolloin useita ruotsinkielisiä länsivantaalaisia kyläkouluja (Vandaforsen, Käinby, Königstedt och Tavastby) yhdistettiin uuteen kouluun. Koulussa tehtiin mittava peruskorjaus vuosina 2007–2008.


title: Orimattilan museot

text: Orimattilan museot koostuvat Orimattilan kotiseutumuseosta ja Orimattilan pullomuseosta sekä Orimattilan taidemuseosta.


title: Orimattilan museot

text: Orimattilan kotiseutumuseo sijaitsee Viljamaalla Orimattilan kaupungin keskusta-alueella. Se on Suomen museoliiton jäsenmuseo, johon käy museokortti, Museossa on maalaistalo aittoineen ja ulkorakennuksineen sekä siihen liittyvä sisustus sekä esineitä.


title: Orimattilan museot

text: Orimattilan pullomuseo sijaitsee Viljamaalla Orimattilan keskustassa lähellä Orimattilan kotiseutumuseota. Orimattilan pullomuseon kokoelmissaon erilaisia pulloja 1700-luvulta 1900-luvun puoleen väliin saakka, mm. virvoitusjuomatehtaiden pulloja, alkoholiliikkeiden pulloja, olutpulloja sekä apteekkien pulloja, kaikkiaan 1500 esinettä


title: Orimattilan museot

text: Orimattilan taidemuseo sijaitsee kaupunginkirjaston yläkerrassa. Museossa on Taidesääti Ilmari ja Toini Wall-Hakalan kokoelmat, joissa on Marcus Collinin, Albert Edelfeltin, Akseli Gallen-Kallelan, Pekka Halosen, Eero Järnefeltin, Unto Koitisen, Aleksander Laureuksen, Berndt Lindholmin, Helene Schjerfbeckin, Maria Wiikin, Ferdinand von Wrightin, Magnus von Wrightin, Wäinö Aaltosen, Walter Runebergin, Ville Vallgrenin teoksia. Lisäksi museossa on Pentti Papinahon kokoelma, jossa on eri teoksia 30 vuoden ajalta.


title: Mother’s Day

text: Mother’s Day on vuonna 2016 ensi-iltansa saanut yhdysvaltalainen komediaelokuva, jonka on ohjannut Garry Marshall. Se on samankaltainen kuin Marshallin aiemmat ensemble-komediat, "Ystävänpäivä" (2010) ja "New Year’s Eve" (2011).


title: Mother’s Day

text: Elokuvassa ryhmä toisiinsa liittymättömiä ihmiskohtaloita joutuu kokemaan omien äitisuhteidensa haasteita äitienpäivän lähestyessä.


title: Mother’s Day

text: Elokuva jäi ohjaaja Garry Marshallin viimeiseksi hänen kuoltua kesäkuussa 2016.


title: M/S Megastar

text: M/S Megastar on virolaisen Tallinkin omistama matkustaja-autolautta, joka valmistui Meyer Turun telakalta tammikuussa 2017. Alus korvasi Helsinki–Tallinna-reitillä aiemmin liikennöineen "M/S" "Superstarin". Laiva käyttää polttoaineenaan nesteytettyä maakaasua. Aluksella ei ole lainkaan perinteisiä pelastusveneitä, vaan ainoastaan kaasutäytteisiä pelastuslauttoja sekä muutamia MOB-veneitä.


title: M/S Megastar

text: Megastar tekee päivässä kolme edestakaista vuoroa Helsingistä Tallinnaan, ja matka-aika on noin kaksi tuntia."M/S Megastar" tilattiin syksyllä 2015, ja kölinlasku tapahtui 9. helmikuuta 2016. Aluksesta järjestettiin nimikilpailu, jossa parhaimmaksi nimeksi valittiin "Megastar", jota ehdotettiin yli 300 kertaa. "Megastarin" kastoi 1. heinäkuuta 2016 laivan kummi Tarja Halonen. Meyer Turku luovutti aluksen Tallinkille 24. tammikuuta 2017, ja laivan neitsytmatka oli 29. tammikuuta 2017 Tallinnasta Helsinkiin. Aluksen sisätilat on suunnitellut sisustusarkkitehtitoimisto dSign Vertti Kivi, joka vastasi myös "M/S Viking Gracen" sisätilojen suunnittelusta.


title: Aleksi Räihä

text: Aleksi Räihä (s. 9. tammikuuta 1986 Kemi) on suomalainen jalkapalloilija, joka edustaa Veikkausliigassa pelaavaa PS Kemi Kingsiä. Hän on pelipaikaltaan vasen laitapuolustaja.


title: Aleksi Räihä

text: FC-88:n kasvatti Räihä debytoi PS Kemi Kingsissä kaudella 2005. Vuonna 2007 hän siirtyi Tornion Palloon, jossa hän pelasi kaudet 2007–2008. Kauden 2009 Räihä pelasi FC Futurassa. Kaudeksi 2010 Räihä palasi takaisin PS Kemiin, jossa hän pelasi kahden kauden aikana 45 ottelua onnistuen maalinteossa neljästi. Kauden 2012 hän pelasi jälleen Tornion Pallossa, pelaten farmisopimuksen turvin myös FC Kemissä.


title: Aleksi Räihä

text: Kaudeksi 2013 Räihä palasi jälleen PS Kemiin. Seura nousi kaudeksi 2015 Ykköseen, jonka se voitti heti avauskaudellaan nousten Veikkausliigaan. Räihä teki ensiesiintymisensä pääsarjatasolla huhtikuussa 2016 Helsingin Jalkapalloklubia vastaan.


title: Aleksi Räihä

text: Seurajoukkuetasolla


title: Magali Messmer

text: Magali Di Marco Messmer (9. syyskuuta 1971, La Chaux-de-Fonds) on sveitsiläinen triathlonisti ja olympiamitalisti. Messmer voitti pronssia Sydneyn olympialaisissa 2000. Kahdeksan vuotta myöhemmin Pekingin olympialaisissa hän sijoittui sijalle 13.


title: Kate Allen (triathlonisti)

text: Katherine Jessie Jean ”Kate” Allen (s. 25. huhtikuuta 1970 Geelong) on australialais-itävaltalainen triathlonisti ja olympiavoittaja. Allen voitti Ateenan olympialaisissa kultaa. Neljä vuotta myöhemmin Pekingin olympialaisissa hän sijoittui sijalle 14. Hän on ollut World Cupissa parhaimmillaan kolmas vuonna 2007.


title: Jusa Impiö

text: Jusa Impiö (s. 16. marraskuuta 1991) on suomalainen jalkapallomaalivahti, joka edustaa Veikkausliigassa pelaavaa PS Kemiä.


title: Jusa Impiö

text: Impiö on PS Kemin kasvatti. Hän debytoi seuran edustusjoukkueen paidassa Ykkösessä kaudella 2008 pelaten kolmessa ottelussa. Yhteensä hän pelasi seuran paidassa 23 ottelua kausina 2008–2011. Kauden 2012 Impiö pelasi Kakkosen FC Futurassa ja kauden 2013 ruotsalaisessa Sala FF:ssä, jossa hän pelasi 14 ottelua. Kaudeksi 2014 Impiö palasi takaisin PS Kemiin, jossa otteluita kertyi kymmenen kappaletta. Kaudella 2015 Impiö ei pelannut missään seurassa, mutta kaudeksi 2016 hän palasi jälleen PS Kemiin, joka oli noussut Veikkausliigaan. Impiö teki pääsarjadebyyttinsä huhtikuussa 2016 hallitsevaa mestaria Seinäjoen Jalkapallokerhoa vastaan.


title: Transformers: Rescue Bots

text: Transformers: Rescue Bots on animaatiosarja perheen nuoremmille. Neljä Rescue Bottia nimiltään Heatwave, Chase, Boulder ja Blades saapuvat avaruudesta Maassa sijaitsevalle saarikaupunkiin nimeltä Griffin Rock, siellä he saavat Optimus Primelta tehtäväkseen suojella kaupungin ihmisiä ja samalla oppia heiltä maan tapoja. Pelastustehtävissä he muuntautuvat pelastusajoneuvoiksi, kuten paloautoksi, puskutraktoriksi, poliisiautoksi ja pelastushelikopteriksi. Yhdessä Burnsin perheen kanssa he suojelevat Griffin Rockia kaikelta, mitä he kohtaavat.1. kausi


title: All Eyez on Me (elokuva)

text: All Eyez on Me on vuonna 2017 ensi-iltansa saanut elämäkerrallinen draamaelokuva hip hop -artisti Tupac Shakurista. Sen on ohjannut Benny Boom ja käsikirjoittanut Jeremy Haft, Eddie Gonzalez ja Steven Bagatourian. Elokuva on nimetty Shakurin vuoden 1996 albumin mukaan.


title: All Eyez on Me (elokuva)

text: "All Eyez on Me" sai ensi-iltansa Yhdysvalloissa ja Suomessa 16. kesäkuuta 2017, joka olisi ollut Shakurin 46. syntymäpäivä.


title: Loretta Harrop

text: Loretta Harrop (17. heinäkuuta 1975, Brisbane) on australialainen triathlonisti ja olympiamitalisti. Sydneyn olympialaisissa 2000 Harrop sijoittui viidenneksi. Neljä vuotta myöhemmin Ateenan olympialaisissa hän voitti olympiahopeaa. Hän on voittanut myös maailmanmestaruuden vuonna 1999 ja maailmanmestaruushopeaa 2004.


title: Susan Williams

text: Susan Rene Williams (17. kesäkuuta 1969, Long Beach) on yhdysvaltalainen triathlonisti ja olympiamitalisti. Williams voitti olympiapronssia Ateenan olympialaisissa 2004.


title: Kristina Hedberg

text: Kristina Hedberg (s. 4. maaliskuuta 1970 Göteborg, Ruotsi) on ruotsalainen toimittaja ja juontaja. Hän työskentelee Ruotsin yleisradioyhtiölle SVT:lle. Hän juonsi kanavan "Min sanning" -keskusteluohjelmaa vuonna 2012. Lisäksi hänet tunnetaan "" -ohjelman juontajana.


title: Happy Valley, varjojen laakso

text: Happy Valley, varjojen laakso (engl. "Happy Valley") on brittiläinen rikosdraamasarja, jonka on luonut Sally Wainwright. Sarja alkoi Iso-Britanniassa BBC One -kanavalla vuonna 2014. Suomessa Yle TV1 aloitti sarjan esittämisen 26. toukokuuta 2015. Toinen tuotantokausi alkoi Suomessa 31. toukokuuta 2016.


title: Happy Valley, varjojen laakso

text: Sarjan ensimmäinen jakso keräsi Suomessa keskimäärin 358 000 katsojaa ja tavoitti 543 000 suomalaista, ollen kuukauden kuudenneksi katsotuin ulkomainen draamasarja. Britanniassa ensimmäisen kauden keskikatsojamäärä oli peräti 8,21 miljoonaa ja sarja oli yksi vuoden suosituimmista draamasarjoista.


title: Happy Valley, varjojen laakso

text: Sarja voitti vuoden 2014 parhaan draamasarjan BAFTA-palkinnon.


title: Happy Valley, varjojen laakso

text: Sarja sijoittuu Yorkshiressä sijaitsevaan pikkukaupunkiin, joka tunnetaan nimellä "Onnen laakso". Todellisuudessa yhteisöä piinaavat huumeet, pikkurikollisuus ja ei-toivotut teiniraskaudet. Sarjan päähenkilö on kaupungin poliisiaseman päällikkö Catherine Cawood (Sarah Lancashire), joka tekee kaikkensa rikollisuuden kätkemiseksi, mutta joillekin asiolle hänkään ei voi mitään. Catherine on eronnut ja asuu yhdessä siskonsa Claren (Siobhan Finneran) kanssa, joka on alkoholisti. Catherine kasvattaa tyttärenpoikaansa Ryania, jonka äiti teki itsemurhan, koska mies nimeltä Tommy Lee Royce (James Norton) raiskasi hänet. Tommy Lee Royce on Ryanin isä.


title: Happy Valley, varjojen laakso

text:
Katkeroitunut kirjanpitäjä Kevin Weatherill (Steve Pemberton) kärsii rahavaikeuksista, mutta hän haluaa tyttärensä parempaan kouluun. Kevin ehdottaa huumekauppias Ashley Cowgillille, että tämä sieppaisi Kevinin pomon Nevison Gallagherin tyttären Annin lunnaiden toivossa. Ashley toteuttaa sieppauksen apunaan Lewis Whippey ja Tommy Lee Royce.
"Happy Valleyn" ensimmäinen tuotantokausi keräsi Britanniassa keksimäärin 8,21 miljoonaa katsojaa. Toista tuotantokautta seurasi Britanniassa keskimäärin peräti 9,34 miljoonaa katsojaa.


title: Happy Valley, varjojen laakso

text: Sarjan ensimmäinen jakso keräsi Suomessa keskimäärin 358 000 katsojaa ja tavoitti 543 000 suomalaista, ollen kuukauden kuudenneksi katsotuin ulkomainen draamasarja. Ensimmäisen tuotantokauden keskikatsojamäärä oli 365 000 katsojaa. Toinen tuotantokausi alkoi Suomessa 31. toukokuuta 2016. Toisen tuotantokauden avausjakson keskimääräinen katsojamäärä Suomessa oli 377 000 katsojaa, ja tavoittavuus 643 000 katsojaa.


title: Happy Valley, varjojen laakso

text: ""Briteillä on miltei pettämätön kyky loihtia ensiluokkaisia ja realistisia rikosdraamoja. Ironiaa nimellään tihkuva Happy Valley kuuluu ehdottomasti eliittiin. Onnellinen laakso on nimittäin kaukana kauniista ja rauhallisesta yorkshireläisestä maalaisidyllistä"", näin sarjaa kehuttiin Iltalehden arvostelussa.


title: Happy Valley, varjojen laakso

text: The Daily Telegraph antoi sarjassa viisi tähteä ja kuvaili sarjaa ""vuoden puhuttelevimmaksi TV-sarjaksi"".


title: Ilkka Ruohonen

text: Ilkka Antero Ruohonen (15. syyskuuta 1958 Helsinki – 17. maaliskuuta 2016 Helsinki) oli suomalainen kulttuuriantropologi ja dokumenttiohjaaja. Hän toimi useiden vuosien ajan kulttuuriantropologian opettajana Helsingin yliopistossa.


title: Ilkka Ruohonen

text: Ruohonen opiskeli 1970- ja 1980-luvuilla antropologiaa ja uskontotiedettä. Hän valmistui maisteriksi vuonna 1984. Hänen pro gradu –työnsä käsitteli macaolaista –nimistä temppeliä. Hän valmistui filosofian tohtoriksi vuonna 1993 väitöskirjalla "Purjeet kohti Guineaa! analyysi Portugalin löytöretkien kulttuurisesta aspektista". Siinä hän selvittää eurooppalaisen kolonialismin varhaisimpia vaiheita. Tutkimus perustui portugalilaisiin kronikkateksteihin sekä arkistoaineistoon. Tutkimusta on kehuttu kunnianhimoiseksi. Ruohonen erikoistui kolonialismin historian alkuvaiheisiin Portugalissa ja Latinalaisen Amerikan maissa sekä Venezuelan antropologiseen tutkimukseen.


title: Ilkka Ruohonen

text: Tutkijan uran ohella Ruohonen teki myös dokumenttielokuvia, joita kertyi yli 20 kappaletta. Hänen tunnetuimpia elokuviaan olivat seuraavat:Joensuun Viscult-elokuvafestivaaleilla on useasti näytetty Ruohosen elokuvia, viimeisimmän kerran 2014, jolloin hän esitti siellä keskeneräiseksi jääneen elokuvansa "Herra Mustarastas".


title: Ilkka Ruohonen

text: Yle esitti vuonna 2001 Ruohosen elokuvan "Platoninen vihan käsite". Se sai tuolloin 200 000 katsojaa, vaikka kyse oli perjantai-illan parhaasta katseluajasta ja toisella kanavalla näytettiin MM-hiihtoja.


title: Teknoaidi

text: Teknoaidi on suomalainen hardcore techno ja speedcore muusikko. Hänen musiikkinsa ottaa vaikutteita mm. psykedeelisestä musiikista, folkista, maailmanmusiikista ja noisesta. Hän kuvailee musiikkiaan termillä "shamancore" ja musiikin ideana on tuoda tietoa nopeatempoisen rytmimusiikin parantavista ominaisuuksista. Teknoaidi on internet levy-yhtiön Kovaydin.NETin perustaja.


title: Teknoaidi

text: Artistin entinen taiteilijanimi on Zutsuu. Teknoaidi on myös toinen jäsen Hiiden Virren Vinguttajat -kokoonpanossa.


title: Krasnyi Borin ongelmajätekaatopaikka

text: Krasnyi Borin ongelmajätekaatopaikka on Venäjällä Leningradin alueella, 30 km Pietarista kaakkoon, lähellä Punaporua sijaitseva kaatopaikka, joka on perustettu vuonna 1970. Sitä on kuvattu ekologiseksi aikapommiksi. Itämeren suojelukomissio HELCOM on luokitellut sen erityisen saastuneeksi alueeksi, josta aiheutuu merkittävä uhka myös Itämerelle. Laitos kuuluu virallisesti Pietarin kaupungin alaisuuteen.


title: Krasnyi Borin ongelmajätekaatopaikka

text: Krasnyi Borissa on kaksi miljoonaa tonnia jätettä altaissa, jotka ovat osittain kattamattomia. Alue on ympäröity piikkilangalla, mutta aidan ulkopuolella on kanava, johon kerätään sade- ja jätevesiä. Siihen valuu myös myrkkyjä niistä jätealtaista, jotka ovat kattamattomia.


title: Krasnyi Borin ongelmajätekaatopaikka

text: Kaatopaikan vieressä virtaavat Inkereenjoki eli Ižora ja Tusinajoki, jotka laskevat Nevaan, joten jos Krasnyi Borin altaista pääsee valumaan nesteitä pois tai niiden vallit sortuvat, ongelmajätteet päätyvät Suomenlahteen. Maaliskuun alkupuolella 2016 suotoveden läheisestä purosta erottanut pato murtuikin, mutta vuoto huomattiin ja se tukittiin nopeasti.


title: Krasnyi Borin ongelmajätekaatopaikka

text: Laitoksen puhdistuslaitteet ovat vanhoja, tehottomia ja toimivat entisen johtajan Koljadovin mukaan vain, kun lämpötila on plussan puolella. Lisäksi ongelmia aiheuttaa se, että jätteet on kipattu jätealtaisiin ilman minkäänlaista lajittelua.


title: Krasnyi Borin ongelmajätekaatopaikka

text: Vuoden 2016 keväällä Helsingin Sanomat raportoi, että Krasnyi Borin kaatopaikka on kriittisessä tilassa, sillä teollisuusjätteitä sisältävät altaat alkoivat olla täynnä. Tilanne on vaarallinen myös Pietarin kannalta, sillä kaupunki ottaa vesijohtovetensä Nevasta Inkereenjoen laskukohdan alapuolelta.


title: Krasnyi Borin ongelmajätekaatopaikka

text: Helsingin Sanomat otti vesinäytteitä kaatopaikan läheltä maaliskuussa 2016. Kaatopaikan lähellä olevasta ojasta löytyi PCB-yhdisteitä ja kadmiumia, jotka vaarallisia ympäristömyrkkyjä. Alueelta löytyi myös muita raskasmetalleja, syanidia, arsenikkia, samoin löytyi hyönteismyrkky HCH:ta ja merkkejä liuottimista ja torjunta-aineista kuten kasvitorjunta-aine MPCA:sta. Kaatopaikalla väitetään olevan myös radioaktiivisia jätteitä. Pietarin viranomaiset ovat väittäneet, että nämä kaikki ovat perättömiä väitteitä.


title: Krasnyi Borin ongelmajätekaatopaikka

text: Suomen ympäristökeskus SYKEn haitallisten aineitten päällikön Jaakko Mannion mukaan haitta-aineiden löytyminen kaatopaikan ulkopuolelta on merkki vuodosta.


title: Krasnyi Borin ongelmajätekaatopaikka

text: Kaatopaikan ongelmat toi esiin sen johtaja Viktor Koljadov, joka erotettiin viisi kuukautta paljastusten jälkeen. Tämän jälkeen Pietarin kaupunki on uhannut nostaa syytteen häntä vastaan “perättömän tiedon levittämisestä”.


title: Krasnyi Borin ongelmajätekaatopaikka

text: Kaatopaikan toiminnan tutki helmikuussa 2016 Venäjän syyttäjänvirasto. Koljadovin edeltäjää epäillään valtuuksiensa ylittämisestä. Kaatopaikkaan liittyen on myös vireillä oikeusjuttuja Pietarin kaupungin budjettivarojen varastamisesta.


title: Krasnyi Borin ongelmajätekaatopaikka

text: Vuonna 2015 Pietari olisi halunnut rakentaa alueelle jätteenpolttolaitoksen, jonka olisi ollut suomalaisen konsultti- ja suunnitteluyritys Pöyryn venäläisen tytäryhtiön suunnittelema. Leningradin alueen asukkaat ja poliitikot kuitenkin vastustivat ajatusta jätteiden polttamisesta, ja hanke kariutui. Mitään muuta suunnitelmaa jätteiden käsittelystä ei kaupungilla ole.


title: Inariviikot

text: Inariviikot on Inarin kunnan suurin kesätapahtumien kokonaisuus. Ohjelmistosta löytyy perinteisiä kyläjuhlia, lastentapahtumia, markkinoita, torihulinaa, konsertteja, pelimannitapahtumia, taidenäyttelyitä, retkeilyä, tanssia, teatteria ja festareita. Tapahtumia järjestetään ympäri laajaa kuntaa. Ohjelma huipentuu perinteisesti WaterCross-kisoihin.


title: Inariviikot

text: Yhteistyössä Inariviikkoja ovat toteuttamassa Inarin kunta sekä paikalliset yhdistykset, yritykset sekä yksityiset voimamiehet ja -naiset.


title: Inariviikot

text: Vuonna 2015 Inariviikoilla oli yli 13 000 kävijää.


title: Inariviikot

text: Kesällä 2016 Inariviikot järjestetään kahdeksatta kertaa. Tapahtuman teemana on hyvinvointi ja Inariviikot järjestetään 22.–31.7.2016.


title: Tšekkoslovakian kommunistinen puolue

text:
Tšekkoslovakian kommunistinen puolue ( ja , KSČ) oli marxilais-leniniläinen kommunistipuolue, joka toimi Tšekkoslovakiassa vuosina 1921–1990. Puolue sai vuonna 1946 vaalivoiton ja kaksi vuotta myöhemmin vuonna 1948 se teki vallankaappauksen. Tämän jälkeen puolue hallitsi Tšekkoslovakiaa aina vuoden 1989 samettivallankumoukseen asti. Vuonna 1968 puolueen johtaja Alexander Dubček ehdotti demokraattisia uudistuksia, mikä johti Neuvostoliiton asevoimien väliintuloon. Tšekkoslovakian kommunistisen puolueen seuraajista merkittävimmät ovat Tšekissä toimiva Böömin ja Määrin kommunistinen puolue ja Slovakiassa toimiva Slovakian kommunistinen puolue.
Puoluejohtajan tittelinä oli vuosina 1945–1953 puhemies ("předseda"), vuosina 1953–1971 ensimmäinen sihteeri ("první tajemník") ja vuosina 1971–1989 pääsihteeri ("generální tajemník").


title: Helsingin Kaiku

text: Helsingin Kaiku oli Helsingissä vuosina 1903–1916 ilmestynyt kuvitettu viikkolehti.


title: Helsingin Kaiku

text: Lehti oli alun perin Eero Erkon hanke, mutta hänen karkotuksensa jälkeen se jäi Emil Vainion vastuulle. "Helsingin Kaiku" julkaisi ajankohtaisia kuva- ja tekstikatsauksia kotimaan ja ulkomaiden poliittiseen ja kulttuurielämään ja toimi siten sanomalehtien uutisosastojen kuvallisena täydentäjänä. Lehteä on luonnehdittu Pekka Brofeldtin "Uuden Kuvalehden" jatkajaksi, mutta edeltäjästään poiketen se julkaisi paljon runsaammin valokuvia. Niitä saatiin omalta valokuvaajalta ja kirjeenvaihtajilta sekä järjestämällä vuosittaisia amatöörivalokuvaajien kilpailuja. Toimittajina työskentelivät aluksi K. A. Petrelius, vuoden 1904 alusta Oskar Liljefors ja vuodesta 1906 Viljo Tarkiainen. Vuodesta 1907 lähtien lehteä toimittivat Toivo Wallenius ja Jalmari Lahdensuo, joiden joukkoon vuonna 1911 liittyi Kaarlo Blomstedt. Avustajina toimi Suomen kulttuurielämän merkittävimpiä nimiä.


title: Helsingin Kaiku

text: "Helsingin Sanomien" kirjapainossa painetun lehden vastaava toimittaja Emil Vainio myi sen julkaisuoikeudet vuonna 1911 Toivo Walleniukselle, josta samalla tuli "Kaiun" vastaava. Lahdensuon ja Blomstedtin eron jälkeen toimittajaksi tuli vuonna 1915 Arttu Brummer (Korvenkontio). Vainion aikana lähes 10 000 kappaleen levikkiin yltänyt "Helsingin Kaiku" joutui ensimmäisen maailmansodan kynnyksellä taloudellisiin vaikeuksiin ja vuoden 1916 lopulla lehti myytiin Otavalle, joka perusti sen tilalle "Suomen Kuvalehden". "Kaiun" taloudenhoitaja H. Ikonen ja Brummer-Korvenkontio puolestaan ryhtyivät tekemään lyhytikäiseksi jäänyttä "Helsingin Kuvalehteä".


title: Ijahis Idja

text: Ijahis Idja () on alkuperäiskansojen musiikkitapahtuma, jota on järjestetty Inarin kirkonkylällä vuodesta 2004 lähtien. Tapahtuma on Suomen ainoa saamelaismusiikkiin keskittyvä festivaali. Ijahis idjan ohjelmaan kuuluu perinteisen saamelaismusiikin esityksiä, nousevien saamelaisartistien konsertteja, lasten ohjelmaa, alkuperäiskansavieraiden musiikkiesityksiä sekä saamelaismusiikkiin keskittyvät klubi-illat. Vuonna 2016 Ijahis idja järjestetään Saamelaiskulttuurikeskus Sajoksessa 19.–21.8.


title: Ijahis Idja

text: Ensimmäistä Yöttömän Yön festivaalia juhlittiin kirkonkylällä, silloisen kirjaston pihalla toukokuun viimeisenä päivänä vuonna 2004. Ensimmäisessä tapahtumassa esiintyivät Satu Aikio, Ulla Pirttijärvi, Mikkal Morottaja, Ante Mikkal Gaup, Inarin ala-asteen lapsiesiintyjiä sekä Wimme, joka kiikkui mikkeineen kirjaston katolle. Tapahtuman kaukaisimmat vieraat saapuivat Jakutiasta ja festivaalia juonsi Märistä Säpikkäistäkin tuttu Anne Kirste Aikio. Seuraavana vuonna festivaalialue rakennettiin Inarin järven rannalle, kalasataman alueelle, jossa järveltä puhkuva tuuli äityi tapahtuman aikana välillä niin kovaksi, että kodan muotoon rakennettu festivaaliteltta pysyi vaivoin paikallaan. Vuonna 2012 tapahtuma sai uudeksi kodikseen vasta-avatun Saamelaiskulttuurikeskus Sajoksen ja tarjosi kaksipäiväisen tapahtuman aikana viihdykettä yli kahdelle tuhannelle kuulijalle. Kymmenessä vuodessa Ijahis idja on kasvanut merkittäväksi alkuperäiskansojen musiikkia ja kulttuuria esitteleväksi festivaaliksi.


title: Ijahis Idja

text: Tapahtuman teema on vuosittain vaihtuva. Vuonna 2015 teema oli Vilda duoddarat (suom. Villit tunturit). Teemalla tehtiin tunnetuksi Enontekiön ja muun länsipuolen joikuperinnettä sekä uudempaa saamelaismusiikkia. Vuonna 2014 tapahtuman ohjelma nosti esille erityisesti koltta- ja inarinsaamelaista musiikki- ja tanssiperinnettä.


title: Tuomas Vartiainen

text: Tuomas Vartiainen (s. 8. toukokuuta 1996 Oulu) on suomalainen jääkiekkoilija, joka pelaa Mestis-joukkue Iisalmen Peli-Karhuissa. Hän on pelipaikaltaan oikea laitahyökkääjä ja laukoo oikealta.


title: Tuomas Vartiainen

text: Vartiainen on Laser HT:n kasvatti. Hän pelasi sittemmin kaudella 2011–2012 Ylivieskan Jääkarhujen ja JHT Kalajoen C-nuorten yhdistelmäjoukkueessa, jossa hän voitti kauden päätteeksi C-nuorten I-divisioonan mestaruuden. Vartiainen siirtyi kaudeksi 2012–2013 Kiekko-Laserin B-nuoriin. Kaudella 2013–2014 hän oli joukkueen paras maalintekijä 30 osumallaan. Vartiainen siirtyi kesken kauden Laserin B-nuorten Mestis-joukkueesta sarjatasoa ylemmäs Oulun Kärppien B-nuorten SM-sarjajoukkueeseen.


title: Tuomas Vartiainen

text: Kaudella 2015–2016 Vartiainen debytoi miesten peleissä, kun Kärppien A-nuoret lainasi hänet Mestis-joukkue Kajaanin Hokkiin, ensimmäisen kerran joulukuussa 2015 viikon aluksi ajaksi. Koska Kärpät oli nimennyt Vartiaisen ns. nuorten pelaajien listalle, hän palasi A-nuorten kauden päätyttyä jo siirtotakarajan päätyttyä loppukaudeksi Hokin vahvuuteen. Vartiainen pelasi joukkueessa kauden aikana kaikkiaan kahdeksan runkosarjaottelua tehopistein 3+3=6 ja kahdeksan playoff-ottelua tehopistein 3+2=5. Hän voitti kauden päätteeksi Mestis-hopeaa.


title: Tuomas Vartiainen

text: Huhtikuussa 2016 Vartiainen teki Kärppien kanssa kolmivuotisen SM-liigasopimuksen. Hän pelasi ensimmäisen miesten pääsarjaottelunsa Mestarien liigassa 16. elokuuta 2016 vieraissa tšekkiläistä HC Vítkovicea vastaan. Kauden 2016–2017 kynnyksellä Kärpät lainasi Vartiaisen toistaiseksi voimassa olevalla sopimuksella Hokkiin. Loukkaantumisten myötä hän teki Kärpissä SM-liigadebyyttinsä 29. syyskuuta 2016 Hämeenlinnan Pallokerhoa vastaan. Vartiainen sai ottelussa jääaikaa 4.13 minuuttia. Hän pelasi Kärpissä kaikkiaan 11 runkosarja- ja neljä CHL-ottelua tehden yhden syöttöpisteen. Vartiainen sai joukkueessa ajoittain myös ylivoimavastuuta. Tammikuussa 2017 hänen ilmoitettiin pelaavan Hokissa kauden loppuun. Vartiainen pelasi siellä kaikkiaan kymmenen ottelua, mutta hän palasi runkosarjan lopulla kuitenkin vahvistamaan Kärppien A-nuoria.


title: Tuomas Vartiainen

text: Vartiainen pelasi suurimman osan alkukaudesta 2017–2018 lainalla Mestis-joukkue Kokkolan Hermeksessä. Hän pelasi Kärpissä 12 SM-liigaottelua ilman tehopisteitä, kunnes helmikuussa 2018 seura lainasi Vartiaisen kuukauden loppuun asti kestävällä sopimuksella Mikkelin Jukureihin. Kahden ottelun jälkeen hänen lainasopimustaan jatkettiin kauden loppuun.


title: Tuomas Vartiainen

text: Vartiainen ei jatkanut Kärpissä enää kolmatta sopimuskauttaan, vaan hän siirtyi kaudeksi 2018–2019 vuoden mittaisella sopimuksella Mestis-joukkue Iisalmen Peli-Karhuihin.


title: Scoot McNairy

text: John Marcus "Scoot" McNairy (s. 11. marraskuuta 1977 Dallas, Texas), on yhdysvaltalainen näyttelijä ja tuottaja.


title: Scoot McNairy

text: McNairy meni naimisiin näyttelijäkollegansa Whitney Ablen kanssa kesäkuussa 2010. He tapasivat elokuvan "Monsters" kuvauksissa samana vuonna.


title: Uusi Kuvalehti (1890–1903)

text: Uusi Kuvalehti oli Kuopiossa vuosina 1890–1903 ilmestynyt kuvitettu aikakauslehti.


title: Uusi Kuvalehti (1890–1903)

text: Nuorsuomalaisten kirjalliseksi kuvalehdeksi perustetun "Uuden Kuvalehden" taustalla olivat Pekka ja Kaarlo Brofeldt, Kasper Järnefelt, A. B. Mäkelä ja Juhani Aho. Sen avustajina toimivat muun muassa Minna Canth, J. H. Erkko, Eero Järnefelt, Kauppis-Heikki, Santeri Alkio, Santeri Ingman (Ivalo), Larin-Kyösti, Samuli Paulaharju ja Eino Leino. Lehti pyrki edistämään varsinkin suomalaista kaunokirjallisuutta ja siinä julkaistiin ensimmäisenä esimerkiksi monet Juhani Ahon "lastuista". Artikkeliosastossa pääsivät esille kirjoittajien vapaamieliset aatteet, mutta poliittisesti "Uusi Kuvalehti" oli varovainen. Sitä on luonnehdittu myös Suomen ensimmäiseksi todelliseksi kulttuurikuvalehdeksi, joka julkaisi runsaasti kuvia suomalaisten taiteilijoiden teoksista. Kuvien osuus lehden sisällöstä kasvoi jatkuvasti ja oli jo 1890-luvun puolivälissä lähes puolet.


title: Uusi Kuvalehti (1890–1903)

text: Pekka Brofeldtin kustantama "Uusi Kuvalehti" siirtyi vuonna 1892 Brofeldtin veljeksistä ja heidän lähipiiristään koostuneen yhtiön haltuun. Sen toimittajina työskentelivät aluksi Kasper Järnefelt ja vuodesta 1894 Pekka Brofeldt Kuopiossa ja Juhani Aho Helsingissä. Taloudesta ja teknisestä toteutuksesta vastasi Emil Vainio. Lehden levikki vaihteli 2 000 ja runsaan 3 000 kappaleen välillä, ja sitä tilattiin paljon varsinkin Helsinkiin. "Uuden Kuvalehden" ilmestyminen päättyi vuonna 1903, kun kenraalikuvernööri Bobrikov karkotti Pekka Brofeldtin Suomesta. Sen seuraajaksi perustettiin "Helsingin Kaiku".


title: Novalis (täsmennyssivu)

text: Sanalla Novalis voidaan viitata seuraaviin:


title: Pyhäselän Avantouimarit

text: Pyhäselän Avantouimarit eli PAU on Joensuun Reijolassa vuodesta toiminut 1998 avantouintiseura. Jäseniä on yli 230. Talvisesongin aikaan avannossa käy päivittäin 20-50 seuran jäsentä.


title: Pyhäselän Avantouimarit

text: PAU:n sauna sijaitsee Pyhäselän rannalla Reijolan venesataman välittömässä läheisyydessä. Sauna on puulämmitteinen.


title: Boban Marjanović

text: Boban Marjanović (, s. 15. elokuuta 1988 Zaječar, Serbian ST) on serbialainen koripalloilija, pelipaikaltaan sentteri. Hän edustaa NBA-liigassa pelaavaa Los Angeles Clippersiä, jonne hän siirtyi tammikuussa 2018 Detroit Pistonsista.


title: Boban Marjanović

text: Marjanović valittiin Serbian koripalloliigan arvokkaimmaksi pelaajaksi kolmena kautena peräkkäin vuosina 2012–2015. Viimeisellä kaudellaan Crvena zvezdassa hänet valittiin myös Euroliigan ykköstähdistöön.


title: Boban Marjanović

text: Heinäkuussa 2015 Marjanović allekirjoitti yhden vuoden ja 1,2 miljoonan dollarin sopimuksen NBA-seura San Antonio Spursin kanssa. Ensimmäisellä NBA-kaudellaan Marjanović pelasi yhteensä 54 runkosarjaottelua.


title: Boban Marjanović

text: Serbian miesten maajoukkueessa Marjanović on saavuttanut EM-hopeaa vuonna 2017.


title: Lördagen

text: Lördagen oli Helsingissä vuosina 1888–1920 ilmestynyt ruotsinkielinen viikkolehti. Vuoteen 1898 sen nimenä oli "Lördagsqvällen".


title: Lördagen

text: Viktor Petterssonin kustantama ja toimittama "Lördagsqvällen" oli kaunokirjallisuutta, yleishyödyllisiä artikkeleita, ajankohtaisaineistoa ja viihdettä sisältänyt perhelehti, alaotsikoltaan "Familjeläsning för alla". Lehdestä tuli heti hyvin suosittu, ja sen painos oli jo ensimmäisinä vuosina 3 000 kappaletta. Vuosina 1892–1893 "Lördagsqvällenin" rinnalla yritettiin julkaista myös suomenkielistä "Lauantai"-lehteä. Ilmestymisajan muututtua lauantain aamupäivään lehden nimeksi tuli "Lördagen".


title: Lördagen

text: 1800- ja 1900-lukujen vaihteessa "Lördagen" sai perustuslaillista leimaa, ja se joutui usein sensuurin hampaisiin. Myöhemmin lehti oli myös voimakkaan ruotsinmielinen. "Lördagenissa" kirjoitettiin paljon teatterista, urheilusta ja tekniikasta sekä julkaistiin salapoliisitarinoita ja muita viihteellisiä kertomuksia sekä vuodesta 1913 lähtien pilapiirroksia. Kuvia lehdessä oli vain rajoitetusti, ja ruotsinkieliseksi kuvalehdeksi kehittyi sen kilpailija "Veckans Krönika". Viktor Pettersonin kuoltua vuonna 1919 lehteä julkaisi runsaan vuoden ajan hänen poikansa Vicke. Sen eräänlaiseksi jatkajaksi perustettiin vuonna 1921 "Lördagens Krönika", joka käytännössä oli "Veckans Krönikan" lyhytikäiseksi jäänyt liite. Seuraavana vuonna "Lördagenin" yleisöä ryhtyi tavoittelemaan myös tanskalais-ruotsalaisen "Allers Familj-Journalin" suomalainen muunnos "Allas Journal".


title: Ben Schnetzer

text: Ben Schnetzer (s. 8. helmikuuta 1990 New York, New York), on yhdysvaltalainen näyttelijä, joka on tunnettu muun muassa roolistaan homoaktivisti Mark Ashtonina vuoden 2014 elokuvassa "Pride".


title: Ben Schnetzer

text: Schnetzer opiskeli näyttelemistä Guildhall School of Music and Drama -teatterikoulussa.


title: Ermin Bičakčić

text: Ermin Bičakčić (s. 24. tammikuuta 1990 Zvornik, Bosnia ja Hertsegovinan ST) on bosniahertsegovinalainen jalkapalloilija, joka edustaa Saksan Bundesliigassa pelaavaa Hoffenheimia. Bičakčić on pelipaikaltaan toppari.


title: Ermin Bičakčić

text: Bičakčić sai Saksan kansalaisuuden vuonna 2008, ja edusti maata yhdessä U18-maaottelussa. A-maajoukkuetasolla hän päätti kuitenkin edustaa synnyinmaataan, ja pelasi Bosnia ja Hertsegovinan joukkueessa vuoden 2014 MM-kisoissa.


title: Daniel Berrigan

text: Daniel Berrigan (9. toukokuuta 1921 Virginia – 30. huhtikuuta 2016 New York) oli yhdysvaltalainen jesuiittapappi, sodanvastustaja ja runoilija. Hän oli 1960-luvulta lähtien maan huomattavimpia rauhanaktivisteja, joka tunnetaan myös ydinaseita vastustaneen Aurantakojat-järjestön perustajana. Berrigania pidettiin kristillisenä anarkistina.


title: Daniel Berrigan

text: Berrigan julkaisi yli 50 kirjaa ja vuonna 1986 hänellä oli pieni rooli Roland Joffén elokuvassa "Linnake". Berrigan mainitaan myös useissa musiikkikappaleissa, joista tunnetuin on Paul Simonin vuoden 1972 hitti "Me and Julio Down by the Schoolyard".


title: New Era

text: New Era voi tarkoittaa ainakin seuraavia:


title: FK Čukarički

text: Fudbalski klub Čukarički () on serbialainen jalkapalloseura Belgradin kaupungista. Se on perustettu vuonna 1926. Čukarički pelaa Serbian korkeimmalla sarjatasolla Serbian Superliigassa. Se on ollut parhaimmillaan toinen, mikä on tapahtunut kahdesti: 2006–2007 ja 2012–2013. Čukarički voitti Serbian cupin kaudella 2014–2015.


title: FK Čukarički

text: Čukarički pääsi ensimmäisen kerran Euroopan sisäisiin turnauksiin kaudella 1996, kun se pääsi Intertoto Cupiin. Joukkue hävisi kaikki neljä otteluaan. Seuraavana vuonna Čukarički voitti kaksi ottelua neljästä Intertoto Cupissa. Eurooppa-liigan kaudella 2014–2015 Čukarički voitti ensimmäisellä karsintakierroksella andorralaisen UE Sant Juliàn yhteismaalein 4–0. Toisella karsintakierroksella itävaltalainen SV Grödig oli parempi yhteismaalein 5–2. Eurooppa-liigan kaudella 2015–2016 Čukarički voitti NK Domžalen 1–0 ensimmäisellä karsintakierroksella. Toisella kierroksella azerbaidžanilainen Qəbələ FK voitti Čukaričkin yhteismaalein 3–0.


title: Toimintakeskus Mylly

text: Toiminta- ja kulttuurikeskus Mylly sijaitsee Kotkan keskustassa Kotkansaarella. Aivan lähistöllä on myös Kotkan Maretarium ja Kotka Millsin tehdasalue, entisaikojen Gutzeit. Myllyä hallinnoi Kaakonkulman Kulttuurimylly ry. Yhdistys on perustettu vuonna 2006. Kulttuuri- ja toimintakeskus Mylly avasi ovensa syksyllä 2007.


title: Toimintakeskus Mylly

text: Kotkan kaupunginjohtaja Henry Lindelöfin ja 1970 -luvulla Kotkaan muuttaneen sveitsiläissyntyisen Michael Baumbergerin vuonna 2005 käydyn keskustelun tuloksena. Baumberger aloitti Myllyn suunnittelun. Baumberger oli saanut vuoden 2004 maailmanympärysmatkalla idean Myllyn toiminnasta. Ajatus esiteltiin Kotkan valtuustoryhmien puheenjohtajille tammikuussa 2005 ja tarkennettu suunnitelma hieman myöhemmin Kotkan maahanmuuttotoimikunnalle.


title: Toimintakeskus Mylly

text: Toimintakeskuksen tiloiksi valikoitui Kotkan keskustassa Gutzeitintiellä sijaitseva vuonna 1923 valmistunut puurakennus, joka toimi alunperin Enso-Gutzeitin sahan johtajien asuntona ja myöhemmin myös Meripäivät Oy:n toimistona.


title: Toimintakeskus Mylly

text: Toimintakeskuksen perustamiseen tähdännyt projekti käynnistyi 1. toukokuuta 2006, ja sen projektipäällikkönä toimi Michael Baumberger. Projektin ohjausryhmän puheenjohtaja oli Kotkan silloinen sosiaalijohtaja Marja-Liisa Grönvall. Projektin ensimmäiset näkyvät toimenpiteet aloitettiin kesällä 2006, jolloin toimintakeskuksen nimeksi valikoitui Mylly. Ensimmäisen logon toimintakeskukselle suunnitteli Cenk Yakinlar.


title: Toimintakeskus Mylly

text: Projektin ensimmäisiä toimenpiteitä olivat muun muassa maahanmuuttajille suunnattujen rakennusalalle valmentavan kurssin ja yrittäjyyskurssin toteuttaminen. Myllyn toimintaa hallinnoimaan perustettiin joulukuussa 2006 Kaakonkulman Kulttuurimylly ry. Toimintakeskuksen talon remontti valmistui elokuussa 2007, ja talo otettiin toimintakeskuksen käyttöön syksyllä 2007.


title: Toimintakeskus Mylly

text: Myllyn perustaja Michael Baumberger oli keskuksen (aluksi "Monikulttuurinen toimintakeskus Mylly") toiminnanjohtaja vuosina 2007-2014. Hänen seuraajansa oli Wolfgang Ludvig 2014-2017. Toiminta- ja kulttuurikeskus Myllyn nykyinen toiminnanjohtaja on Johanna Hasu.


title: Toimintakeskus Mylly

text: Myllyn pihassa on kaksi inkerinsuomalaisen taiteilija Raimo Kuusikin veistosta.


title: Toimintakeskus Mylly

text: Toiminta- ja kulttuurikeskus Myllyssä järjestetään vuosittain erilaisia tilaisuuksia ja tapahtumia, kursseja ja kerhoja. Maahanmuuttajille järjestetään muun muassa kieli- ja keskustelukursseja. Toimintakeskuksessa kokoontuu lisäksi erilaisia toimintaryhmiä.


title: Toimintakeskus Mylly

text: Myllyssä on työharjoittelijoita, ja sen tiloissa toimii thai-ravintola ja parturikampaamo. Myllyn kaupasta voi ostaa Kotkassa ja lähiseudulla valmistettuja laatutuotteita. Yhteisöt ja yksityiset henkilöt voivat varata Myllyn tiloja omien tilaisuuksien ja tapahtumien järjestämiseen. Yhdistyksen jäsenille tilojen lyhytaikainen käyttö on ilmaista, kun niitä käytetään yleishyödylliseen tarkoitukseen


title: Toimintakeskus Mylly

text: Myllyn jalkapallokerhon harjoituksissa käy jopa 60 nuorta. FC Mylly pelasi kaudella 2017 VI sarjassa ja oli mukana Suomen Respect Cupissa.


title: Toimintakeskus Mylly

text: Kaakonkulman kulttuurimylly ry:n hallitus valitsee syksyisin Vuoden Myllärin. Arvonimen saa ansiokkaasta työstä ja henkilökohtaisesta panoksesta ulkomailta Kotkaan muuttaneiden henkilöiden tukemisessa.


title: Toimintakeskus Mylly

text: Myllyssä ylläpidetään venäläisen taiteen virtuaalimuseota, jota voi käyttää Myllyssä sijaitsevilla tietokonepäätteillä. Virtuaalimuseo koostuu 260 ohjelmasta, jotka esittelevät itse taiteen lisäksi taiteilijoita. Venäläisen taiteen virtuaalimuseo oli sitä perustettaessa ensimmäinen laatuaan, mutta sen jälkeen saman tyyppisiä virtuaalimuseoita on perustettu myös muihin suomalaisiin kaupunkeihin.


title: Kartanonkosken koulu

text: Kartanonkosken koulu on Kartanonkoskella, Vantaan Aviapoliksen suuralueen Pakkalan kaupunginosassa sijaitseva noin 850 oppilaan suomenkielinen yhtenäiskoulu (luokka-asteet 1–9). Pääkoulun ohella Kartanonkosken kouluun kuuluu "Tammiston opetuspiste", jossa opetetaan ykkösluokkalaisia (Kaurapellonkatu 3, 01520 Vantaa).


title: Kartanonkosken koulu

text: Koulu aloitti toimintansa vuonna 2005 väliaikaistiloissa. Uusi koulurakennus saatiin käyttöön tammikuussa 2006. Saman vuoden syksyllä koulu muuttui yhtenäiskouluksi. Koulu osallistuu muun muassa KiVa-, Comenius- ja Liikkuva koulu -hankkeisiin.


title: Rajatorpan koulu

text:
Rajatorpan koulu on Vantaan Myyrmäen suuralueen Vapaalan kaupunginosassa sijaitseva, vuonna 1945 kansakouluna toimintansa aloittanut suomenkielinen peruskoulun alakoulu (luokka-asteet 1–6). Koulussa annetaan myös peruskouluun valmistavaa opetusta. Syksyllä 2014 koulua kävi 263 oppilasta.
Ensimmäinen koulurakennus (Ilpolan koulu) valmistui syksyllä 1948 ja uudempi rakennus marraskuussa 1964. Koulun nimeksi vaihdettiin pian tämän jälkeen Rajatorpan koulu. Tiloja on sittemmin kunnostettu. Muutos kansakoulusta peruskouluksi tapahtui vuonna 1977. Syksyllä 2006 Rajatorpan koulu laajeni, kun aiempi Variston koulu liitettiin Rajatorpan kouluun Variston opetuspisteenä.


title: Rajatorpan koulu

text: Koulu mainitsee painotus- ja vahvuusalueikseen ympäristö- ja ilmaisukasvatuksen sekä tietotekniikan.


title: Vantaan kansainvälinen koulu

text: Vantaan kansainvälinen koulu () on Vantaan Aviapoliksen suuralueen Pakkalan kaupunginosassa sijaitseva noin 480 oppilaan monikultturinen yhtenäiskoulu (luokka-asteet 1–9).


title: Vantaan kansainvälinen koulu

text: Vantaan kaupunginkirjaston Pointin kirjasto sijaitsee samassa rakennuksessa Vantaan kansainvälisen koulun kanssa. Point on lyhennys sanoista Pakkalan oppimis- ja informaatiotalo.


title: Veromäen koulu

text:
Veromäen koulu on Vantaan Aviapoliksen suuralueen Pakkalan kaupunginosassa sijaitseva noin 700 oppilaan suomenkielinen yhtenäiskoulu (luokka-asteet 1–9).
Lisäksi koulun alaisuuteen kuuluvat Riihipellon päiväkodin yhteydessä toimivat alkuopetusluokat (luokka-asteet 1–2, katuosoitteessa Krakankuja 5).


title: FK Mladost Podgorica

text: FK Mladost Podgorica (ФК Младост Подгорица) on montenegrolainen jalkapalloseura Podgorican kaupungista. Seura pelaa Montenegron korkeimmalla sarjatasolla Montenegron jalkapalloliigassa. Mladost voitti Montenegron cupin kaudella 2014–2015.


title: FK Mladost Podgorica

text: Mladost pääsi ensimmäisen kerran Euroopan sisäisiin turnauksiin, kun se pelasi Eurooppa-liigan kaudella 2013–2014. Ensimmäisellä karsintakierroksella seura voitti unkarilaisen Videoton vierasmaalisäännön perusteella 2–2. Toisella karsintakierroksella Mladost voitti slovakialaisen Senican 3–2. Kolmannella kierroksella espanjalainen Sevilla voitti montenegrolaiset yhteismaalein 9–1. Kaudella 2015–2016 Mladost voitti ensimmäisellä karsintakierroksella azerbaidžanilaisen Neftçin vierasmaalisäännön avulla. Toisella kierroksella albanialainen Kukësi voitti Mladostin 4–3.


title: Heikki Peitsamo

text: Heikki "Heka" Peitsamo on muusikko Kari Peitsamon veli, joka on säveltänyt, sanoittanut ja sovittanut kappaleita yhdessä veljensä kanssa Kari Peitsamo ja Ankkuli -yhtyeen levyille. Peitsamo soittaa rumpuja kahdella yhtyeen raidalla, "Sibeliuksen musiikkipallo" albumilla "Vedestä nousee kasvi" (1978) ja "Kiina tai kuolema" EP:llä "Sian raato kääntää hitaasti kasvonsa valoon päin" (1979), ja laulaa joillain yhtyeen raidoilla taustalaulajana. Hän toimi tuottajana "Kari Peitsamo ja Ankkuli" -tupla-albumin (1979) toisella levyllä ja hän on piirtänyt "Puinen levy" -minialbumin (1978) kannen. Kari Peitsamon Skootterin kahden ensimmäisen albumin, "Kari Peitsamon Skootteri" (1985) ja "Amatöörirakastaja" (1986), kansissa hänen nimiin on kreditoitu "rokkifiilis".


title: Ylästön koulu

text: Ylästön koulu on Vantaan Aviapoliksen suuralueen Ylästön kaupunginosassa sijaitseva noin 550 oppilaan suomenkielinen alakoulu (luokka-asteet 1–6).


title: Ylästön koulu

text: Ylästön koulua on tarkoitus laajentaa yläkoulun sisältäväksi yhtenäiskouluksi vuonna 2019 rakentamalla laajennusosa eli Ylästön yläkoulu vuosina 2018–2019.


title: Veronica Verho

text: Maria Veronica Verho (s. 20. huhtikuuta 1996 Turku) on suomalainen radiojuontaja ja videobloggaaja. Hän työskentelee NRJ:n illassa, mutta on aiemmin työskennellyt NRJ Aamun radiojuontajana sekä Radio Helsingissä. Koulutukseltaan hän on media-assistentti.


title: Veronica Verho

text: Youtubessa Veronica Verhon kanavan nimi on Mariieveronica. Hän aloitti vloggaamisen vuonna 2012 ensimmäisten suomalaisten tubettajien joukossa. Hänen kanavallaan on YouTubessa 221 000 tilaajaa, ja hänen videoitaan on katsottu 51 miljoonaa kertaa. Tubettajana hänen taustayhtiönsä on "Troot Network" (aiemmin "Töttöröö"). Hänen kanavaansa tilaavat etenkin 13–24 -vuotiaat naiset ja tytöt. Instagramissa hänellä on 195 000 seuraajaa. Hän on perustajajäsenenä tubettajien yhdistyksessä, johon siirtyi Tubeconin osakekantaa ja valtaa sisällöntuottamiseen.


title: Veronica Verho

text: Veronica Verho on vieraillut useissa television ja radion ajankohtais- ja viihdeohjelmissa, ja hän esiintyy Selviytyjät Suomen seuraavalla tuotantokaudella. Hän on toiminut useiden tapahtumien juontajana, muun muassa suorana televisioidussa Blog Awards-gaalassa 2017.


title: Veronica Verho

text: Taloustutkimuksen 2016 tekemässä kyselyssä 13–17-vuotiaille nuorille Verho oli kolmanneksi vaikuttavin mediapersoona tässä ikäryhmässä. Hän oli vaikuttavin Tubeconin teettämässä tutkimuksessa 16-19-vuotiaiden nuorten keskuudessa vuonna 2017.


title: Filip Kostić

text: Filip Kostić (, s. 1. marraskuuta 1992 Kragujevac) on serbialainen jalkapalloilija, joka edustaa Saksan Bundesliigassa pelaavaa VfB Stuttgartia. Pelipaikaltaan vasenjalkainen Kostić on vasen laitahyökkääjä. Hän kuuluu myös Serbian jalkapallomaajoukkueeseen.


title: Filip Kostić

text: Kostić on FK Radnički 1923:n kasvatti. Hän pelasi seuran edustusjoukkueen paidassa Serbian Superliigassa ja ykkösliigassa 61 ottelua tehden viisi maalia. Heinäkuussa 2012 Kostić siirtyi Alankomaiden Eredivisien FC Groningeniin. Hän pelasi seurassa kahden kauden aikana 43 ottelua onnistuen maalinteossa 11 kertaa.


title: Filip Kostić

text: Elokuussa 2014 Kostić siirtyi Saksan Bundesliigan VfB Stuttgartiin. Hän teki bundesliigadebyyttinsä samassa kuussa Borussia Mönchengladbachia vastaan. Avausmaali syntyi joulukuussa 2014 Mainzia vastaan. Avauskaudellaan Bundesliigassa Kostić teki kolme maalia 29 ottelussa.


title: Filip Kostić

text: Kostić on edustanut Serbiaa alle 19- ja alle 21-vuotiaiden jalkapallomaajoukkueissa. Serbian jalkapallomaajoukkueessa Kostić teki debyyttinsä kesäkuussa 2015 ystävyysottelussa Azerbaidžania vastaan.


title: Seutulan koulu

text: Seutulan koulu on Vantaan Kivistön suuralueen Seutulan kaupunginosassa sijaitseva pieni, noin 150 oppilaan suomenkielinen alakoulu (luokka-asteet 1–6).


title: Seutulan koulu

text: Koulun naapurustossa sijaitsevat Katriinan sairaala ja Tammirinteen vastaanottokoti lapsille.


title: Natalia Giloeva

text: Natalia Giloeva (karjalaisittain Hiloin Natoi) on venäläissyntyinen toimittaja, opettaja sekä karjalan kielen asiantuntija ja tutkija. Hän toimii myös karjalan kielen elvyttämiseksi.


title: Natalia Giloeva

text: Giloevan äidinkielet ovat karjala ja venäjä. Hänen puhumansa murre on livvinkarjalaa. Kieltä hän oppi karjalaiselta mummoltaan, jolle livvinkarjala oli vahvempi kieli kuin venäjä.


title: Natalia Giloeva

text: Giloeva valmistui vuonna 1996 suomen- ja karjalankielen kääntäjäksi Petroskoin valtionyliopistosta. Filologian kandidaatiksi hän valmistui Petroskoissa vuonna 2004.


title: Natalia Giloeva

text: Livvinkarjalaa hän on opettanut ja tutkinut sekä Suomessa että Venäjällä. Vuonna 2015 hän oli Suomessa työskennellessään virkavapaalla Petroskoin valtionyliopiston karjalan kielen opettajan työstä.


title: Natalia Giloeva

text: Giloeva on Itä-Suomen yliopiston tutkija. Tekeillä olevan väitöskirjan aiheena ovat Raja-Karjalan murteet. Hän toimii Yleisradion karjalankielisten uutisten kääntäjänä ja lukijana, ja toimittaa ne nimellä Hiloin Natoi, joka on hänen karjalainen nimensä. Hän on myös kirjoittanut karjalan kielen oppikirjoja sekä toimii karjalan kielen elvyttämiseksi muun muassa Itä-Suomen yliopiston hankkeessa. Hän on ollut tekemässä ensimmäistä Suomessa julkaistua livvinkarjalan oppikirjaa, jonka julkaisi vuonna 2015 Karjalan Kielen Seura.


title: Vesa Törnroos

text: Vesa Törnroos (s. 2. syyskuuta 1982 Pertunmaa) on suomalainen trap-ampuja. 174 senttimetriä pitkä Törnroos edustaa Lahden Ampumaseuraa ja hänen valmentajanaan toimii haulikkoammunnan maailmanmestari Satu Pusila.


title: Vesa Törnroos

text: Törnroos on osallistunut kaksiin MM-kilpailuihin, vuosina 2014 ja 2015. Toukokuussa 2015 hän sijoittui maailmancupin osakilpailussa Larnakassa neljänneksi omilla ennätyspisteillään ja varmisti Suomelle olympiapaikan. Huhtikuussa 2016 Törnroos valittiin Suomen joukkueeseen saman kesän olympialaisiin.


title: Ani (Turkki)

text: Ani on nykyisin raunioitunut keskiaikainen kaupunki Turkin Karsin maakunnassa lähellä maan Armenian vastaista rajaa. Vuosien 961 ja 1045 välillä kaupunki oli Bagratidien dynastian hallitseman Armenian kuningaskunnan pääkaupunki. Kaupungin omistaja vaihtui sittemmin Bysantin valtakunnasta Seldžukkien valtakuntaan ja sen alamäki alkoi mongolivalloituksesta vuonna 1236. Kaupunki hylättiin 1650-luvun aikana.


title: Ani (Turkki)

text: Monet vanhat rakennukset ovat kuitenkin säilyneet ja Unesco lisäsi paikan maailmanperintöluetteloon vuonna 2016.